Kenali Penyakit Kanser Darah

Kanser darah juga dikenali sebagai penyakit hematologi, ialah kanser yang mengganggu penghasilan dan fungsi sel-sel darah. Kebanyakan kanser jenis ini bermula dari dalam tulang sumsum dimana tempat darah dihasilkan. Sel kanser ini menghalang sel-sel normal untuk berfungsi dengan baik.

Untuk mendapatkan lebih banyak info tentang Kanser, sila dapatkannya
di sini.

Terdapat 3 jenis kanser darah:

Leukemia: Ia adalah sejenis kanser sel darah putih yang berfungsi untuk melawan jangkitan dalam badan. Apabila seseorang itu menhidap penyakit ini, tulang sumsumnya tidak mampu untuk menghasilkan sel darah merah dan platlet yang mencukupi untuk keperluan badan. Terdapat 2 jenis leukemia iaitu akut dan
kronik
. Leukemia kronik adalah lebih berbahaya dan susah untuk dirawat dan ia adalah kanser darah yang paling lazim berlaku.

Lymphoma: Ia membesar dalam lymphocyte, iaitu salah satu daripada sel darah putih yang juga berfungsi untuk melawan jangkitan dalam badan. Lymphocyte yang tidak normal akan menjejaskan
sistem imuniti
 badan. Hal ini akan mengurangkan daya ketahanan badan daripada faktor luar yang berbahaya.

Myeloma: Ia adalah sejenis kanser sel plasma. Myeloma ialah sejenis kanser yang menghalang fungsi
antibodi
 badan seterusnya melemahkan dan meningkatkan risiko untuk kita mendapat penyakit.

Apakah kebarangkalian Penyakit Hematologi?

Semua peringkat usia boleh mendapat kanser darah. Walaupun begitu, ia boleh diatasi dengan mengurangkan faktor risikonya. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Kanser Darah?

Beberapa simptom dibawah menandakan anda berkemungkinan menghidap kanser darah. Sila periksa dengan teliti:

Demam
, menggigil;

Cepat penat dan lemah;

Hilang selera makan, loya;

Kehilangan berat badan dengan cepat dan teruk;

Berpeluh tanpa sebab;

Sakit sendi dan tulang;

Tidak selesa dibahagian abdomen;

Sakit kepala
;

Kesukaran bernafas;

Kerap mendapat jangkitan;

Kulit gatal atau ruam kulit;

 B
engkak pada kelenjar di bahagian leher, bawah lengan dan celah kelangkang;

Terdapat beberapa symptom yang tidak disenaraikan di atas. Sekiranya anda mempunyai sebarang persoalan, sila berunding dengan doktor anda.

Punca

Apakah Punca Kanser Darah?

Kanser darah adalah disebabkan oleh pertumbuhan tidak normal yang berlaku pada sel-sel darah. Sel yang normal di dalam badan akan mengikut dengan tertib proses pertumbuhan, pembahagian dan kematian; tetapi bukan pada sel kanser darah ini.

Sel-sel tidak normal ii tidak mati secara automatik. Lebih serius lagi, sel-sel ini merebak ke bahagian-bahagian lain, memampatkan sel-sel normal dan menghalang mereka daripada berfungsi dengan baik.

Kanser hematologi ini adalah salah satu kecenderungan keluarga. Kanser ini juga adalah disebabkan oleh faktor luar seperti terdedah kepada radiasi, bahan kimia berbahaya dan jangkitan
virus
 Human T-cell Leukemia.

Faktor Risiko

Apakah yang meningkatkan risiko saya kepada Kanser Darah?

Faktor risiko penyakit
 ini berbeza bergantung kepada jenis kanser darah tersebut. Memahami faktor risikonya dapat membantu anda untuk mendapatkan penyelesaian terbaik untuk menghalang ia daripada membesar.

Faktor risiko leukemia termasuklah:

  Terdedah kepada radiasi dalam masa yang panjang;

  Kerap terdedah kepada bahan kimia;

  Kimoterapi;

Down syndrome

  Sejarah keluarga;

Dan faktor risiko bagi lymphoma pula ialah:

  Orang tua;

  Lelaki;

  Menghidap penyakit autoimmune;

HIV/AIDS
;

  Diet tinggi dengan daging dan lemak;

  Tededah kepada sesetengah jenis racun serangga

Faktor risiko untuk
myeloma
:

 Individidu berusia lebih 50 tahun.

 Lelaki;

 Mempunyai masalah obesity;

 Terdedah kepada radiasi;

 Bekerja di kawasan berkaitan petroleum;

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kanser Darah didiagnosis?

Jika anda disyaki menghidap keadaan ini, doktor anda akan mengesyorkan anda untuk menjalani beberapa ujian kanser darah atau
ujian makmal yang lain.

 Ujian-ujian ini pada lazimnya digunakan untuk mengesan sel kanser pada bahagian lain dalam tubuh anda tetapi tidak mengesan secara tepat sekiranya anda menghidap kanser dalam darah. Ujian ini hanya menunjukkan beberapa petunjuk kanser darah.

Jika ujian ini mengesan sebahagian besar daripada sel darah putih yang tidak normal, anda berkemungkinan menhidap penyakit ini.

Ujian lazim untuk kanser hematologi ialah:

Bilangan darah secara keseluruhan (CBC);

Ujian protein darah;

Ujian mengesan tumor;

Ujian mengesan sel tumor yang beredar dalam badan.

Bagaimana pesakit Kanser Darah dirawat?

Rawatan untuk penyakit hematologi bergantung kepada jenis kanser, usia pesakit dan kadar kanser tersebut merebak, bahagian kanser itu merebak dan faktor-faktor lain. Antara rawatan yang lazim diberikan ialah:

Transplan sel stem ialah memasukkan sel stem darah yang sihat ke dalam badan. Sel stem ini boleh didapati daripada tulang sumsum, darah yang mengalir dalam saluran darah dan darah daripada tali pusat

Kimoterapi ialah penggunaan ubat anti kanser yang direka untuk mengganggu dan membantutkan pertumbuhan sel kanser di dalam badan. Kimoterapi untuk kanser darah kadang kala mengandungi beberapa jenis ubat dalam satu set regimen. Ia juga mungkin diberikan sebelum transplan sel stem dilakukan

Terapi radiasi boleh digunakan untuk memusnahkan sel kanser atau untuk meredakan kesakitan atau rasa tidak selesa. Ia juga boleh diberikan sebelum tranplan sel stem dilakukan

Gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kanser Darah?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Anak Berdikari, Aspek Penting dalam Kehidupan

Pernahkah anda menerima teguran yang mengatakan anak anda mungkin terlalu manja? Adakah benar si kecil anda terlalu manja? Adakah anda tidak pernah memberikan si kecil peluang untuk melakukan sesuatu perkara dengan sendiri kerana menganggap mereka masih terlalu kecil dan tidak berkemampuan untuk melakukannya sendirian? Jika jawapannya adalah ya, maka, ia mungkin sebenarnya satu kesilapan awal yang anda lakukan. Mengapa? Ikuti artikel ini untuk mengetahui dengan lebih lanjut.

Bahaya anak terlalu manja

Sememangnya sebagai ibu bapa kita tidak dapat lari dari mempunyai sifat untuk melindungi anak-anak. Namun sebenarnya apabila kita terlalu melindungi anak, ia secara tidak langsung menjadikan anak terlalu manja dan sukar untuk berdikari. Hakikatnya, walaupun anak anda masih kecil, mereka sebenarnya sudah mempunyai keinginan untuk melakukan sesuatu perkara secara sendiri, sama seperti individu dewasa. Ini dipercayai dipengaruhi oleh perasaan ingin tahu yang tinggi dan keinginan untuk meneroka serta mencuba sesuatu yang baru.

Oleh kerana ini, cara yang terbaik untuk mendidik anak-anak dan tidak memanjakannya adalah dengan melayani sifat ingin tahu dan mencuba, dalam masa yang sama akan dapat membantu mengajar mereka untuk melakukan sesuatu perkara secara sendiri yang bersesuaian dengan kemampuan, usia dan tahap perkembangan mereka. Ini sekali gus dapat membantu membentuk pemikiran dan tingkah laku mereka agar lebih matang dan menjadikan mereka lebih berdikari.

Tanda anak terlalu manja

Ada masanya si kecil yang terlalu manja itu bukan sekadar diukur apabila seseorang anak itu ‘melekat’ dengan ibu atau bapanya. Terdapat beberapa tanda lain yang turut boleh menunjukkan bahawa anak-anak anda adalah anak yang manja, antaranya:

 Menangis

Jika si kecil anda kerap menjerit, bercakap secara kasar, menangis sekuat hati atau menghentakkan kakinya apabila permintaan dan kemahuan mereka tidak dapat anda penuhi atau apabila sebarang perlakuan mahupun tingkah laku yang dilakukan tidak boleh diterima, ia merupakan satu tanda bahawa si kecil anda adalah terlalu manja.

 Rasuah

Sekiranya anda sudah terbiasa untuk memberikan si kecil anda sesuatu ganjaran seperti gula-gula atau coklat selepas dia melakukan sesuatu pekerjaan rumah, perkara tersebut mungkin menyebabkan ia menjadi satu perkara wajib bagi anak anda setiap kali dia melakukan sebarang tugasan rumah. Ia bukan kesalahan tetapi lama-kelamaan perbuatan tersebut seperti merasuah anak-anak agar atau untuk melakukan sesuatu.

 Berbohong

Apabila si comel anda kerap menyembunyikan atau berbohong akan kesalahannya dan mungkin meletakkan kesalahan yang dilakukannya kepada individu lain, ia adalah perkara yang tidak patut anda abaikan.

 Sukar membantu

Si kecil anda mungkin mempunyai perasaan untuk mementingkan dirinya, dan ia adalah sesuatu yang normal bagi kanak-kanak pada usia yang masih kecil. Tetapi berhati-hati, ia mungkin menunjukkan bahawa anak anda terlalu manja. Selari dengan pertambahan usia, kanak-kanak seharusnya sudah boleh memikirkan tentang perasaan individu lain di sekeliling mereka.

 Mengamuk

Seandainya si kecil anda membuat perangai apabila menerima jawapan ‘tidak boleh’ atau ‘nanti dulu’, ia adalah salah satu tanda bahawa anak anda adalah anak yang terlalu manja. Sebagai ibu bapa, anda amatlah disarankan untuk tidak membuat sebarang janji yang tidak akan anda penuhi. Ini kerana si kecil anda akan sentiasa mengingati janji yang anda lafazkan padanya. Kekecewaan apabila janji tidak dipenuhi akan membuatkan anak anda sukar untuk mempercayai anda lagi.

 Upah

Apabila anak-anak menginginkan sesuatu, pastinya akan hadir rasa ‘kasihan’ pada diri ibu bapa. Tetapi ada masanya, anda sebagai ibu bapa perlu ‘mengeraskan’ hati anda dan tidak terlalu mengikut rasa kasihan tersebut. Alternatif terbaik, anda mungkin boleh untuk mencuba mengalihkan perhatian si comel anda kepada perkara lain.

 Merampas

Si comel yang terlalu manja akan mempunyai satu sikap yang suka merampas barang atau hak milik individu lain. Perbuatan itu akan dilakukan tanpa rasa bersalah dan di hadapan ibu bapanya. Malangnya, tidak puas dengan merampas barangan individu lain, mereka juga mempunyai satu sikap yang tidak puas dengan barangan yang dimiliki. Ini bermaksud apabila sudah memperolehi sesuatu, mereka akan mula mempunyai keinginan terhadap barang lain.

Mengapa kita perlu mengajar anak berdikari?

Ibu bapa kebiasaannya akan sangat menjaga dan melindungi anak-anak mereka lalu menyebabkan mereka tidak membuat banyak kerja rumah. Ini hanya akan menjadikan anak-anak tidak mengetahui asas membuat kerja rumah seperti membasuh pinggan mangkuk selepas makan dan menyapu rumah.

Malangnya, ini akan menyekat peluang anak-anak untuk mempelajari kemahiran yang mereka perlukan untuk berdikari. Sebenarnya, membenarkan mereka mengembangkan potensi sebagai diri mereka adalah keputusan yang sangat penting untuk membolehkan mereka menjadi modal insan yang berguna kelak.

Oleh itu, apabila anda mengasuh seorang anak, pastikan anda mengajar mereka aktiviti asas penjagaan rumah dan kebersihan diri. Biarkan mereka membuat keputusan, walaupun ia adalah kecil dan kurang signifikan kepada anda sebagai ibu bapa.

Bila perlu memulakannya?

Ia sebenarnya perlu bermula seawal usia mereka muda lagi. Malangnya, kebanyakan program latihan mengajar anak berdikari biasanya bermula pada usia mereka 13 hingga 16 tahun. Ia adalah konsep yang sangat salah dan perlu diperbetulkan.

Walau bagaimanapun, kebanyakan ibu bapa yang berpengalaman pula berpendapat bahawa anda perlu menunggu sehingga anak anda mencecah usia remaja terlebih dahulu sebelum menggalakkan mereka untuk berdikari kerana mental seorang kanak-kanak adalah masih belum bersedia.

Apabila anak-anak anda sudah bersedia, anda boleh mula mengajar mereka dengan cara menjadikan diri anda sebagai contoh dan membantu mereka mempelajari kemahiran-kemahiran baharu. Lama-kelamaan, biarkan mereka melakukannya sendiri. Di samping itu, berikan juga tip-tip yang mampu membina diri mereka.

Kemahiran kehidupan, bagaimana memupuknya?

Dari aspek mental, kanak-kanak pada pelbagai usia sudah boleh mula mempelajarinya. Cabarannya adalah untuk menentukan kemahiran itu adalah sesuai atau tidak dengan tahap pemikiran kanak-kanak itu sendiri.

Sebagai contoh, anda boleh meminta anak anda menolong untuk melakukan tugas mencuci pakaian menggunakan mesin basuh. Ya, ia mungkin akan memakan masa yang lebih lama namun meminta mereka menolong anda melakukannya akan memupuk kemahiran itu dalam diri lantas menjadikan mereka lebih cenderung untuk mudah berdikari.

Anda boleh mencipta permainan untuk anak anda dengan meminta mereka menolong mengasingkan pakaian berwarna dan pakaian putih.

Selepas pakaian tersebut diasingkan, arahkan mereka untuk memasukkannya ke dalam mesin basuh dan ajar mereka bagaimana untuk menggunakannya. Jika anak anda mempunyai abang atau kakak, minta mereka menolong adik kesayangan mereka.

Kemahiran yang perlu difokuskan

Kemahiran kehidupan yang perlu anda ajar kepada anak-anak anda adalah kemahiran ketara dan kemahiran tidak ketara.

Kemahiran ketara termasuklah aktiviti yang mudah dilakukan seperti memasak, mencuci pakaian dan mengurus duit.

Kemahiran tidak ketara pula termasuklah pembinaan karakter anak anda yang akan matang mengikut usia seperti kemahiran penyelesaian masalah, pengurusan masa dan kemahiran sosial.

Kedua-dua kemahiran ini adalah penting untuk anak anda berjaya dewasa kelak. Disebabkan itu, sangat penting untuk anda mula ajar anak berdikari pada awal usia mereka lagi

Selain itu, ajar anak anda untuk:

Memakai pakaian

Membasuh tangan

Mencuci muka

Memberus gigi

Mengelap hingus

Menyikat rambut

Anda juga perlu mengajar anak anda untuk berurusan dengan individu yang tidak dikenali. Berikut merupakan nasihat yang anda boleh ajarkan kepada mereka:

Sentiasa berhati-hati sepanjang masa

Jangan terima apa-apa pemberian daripada individu tidak dikenali

Jangan bercakap dengan individu tidak dikenali

Berhat-hati ketika berada di tempat yang baharu

Tip anak lebih berdikari

 Masa

Sebagai ibu bapa, kita cenderung untuk mempunyai keinginan agar setiap perkara dilakukan dan diselesaikan dengan pantas. Namun, perkara tersebut sebenarnya sukar untuk berlaku apabila ia melibatkan si kecil yang mungkin berkeinginan untuk membantu atau melaksanakan perkara tersebut untuk kita. Kerap kali apabila kita hilang kesabaran, kita akan menyuruh mereka untuk melakukan perkara tersebut dengan segera. Perkataan ‘cepat, cepat, cepat’ yang mungkin disebut berulang kali mungkin akan meruntunkan hati dan emosi si kecil yang berniat untuk membantu kita dan merasakan bahawa kita sebagai ibu bapa tidak memberikan kepercayaan kepada mereka untuk melakukan perkara tersebut.

Jika anda ingin memberikan si kecil anda peluang untuk melakukan sesuatu perkara tetapi risau tidak cukup masa atau terlewat, anda mungkin boleh melakukan perkara tersebut lebih awal. Berikan peluang dan masa untuk si kecil anda belajar melakukannya dengan kemampuan yang mereka miliki.

 Lakukan sendiri

Untuk mengajar si kecil anda berdikari, perkara paling penting adalah untuk membiarkan dia mempunyai keinginan secara sendiri untuk mencuba dan melakukan sesuatu perkara. Jangan memaksa si kecil melakukan sesuatu yang mungkin tidak dia ingini dan jangan terlalu cepat memberikan pertolongan selagi tidak diperlukan.

Untuk permulaan, anda sebagai ibu bapa mungkin boleh menunjukkan cara-cara dan kaedah untuk melakukannya terlebih dahulu. Kemudian anda boleh membiarkan si kecil untuk melakukannya sendiri. Berikan kepercayaan anda kepadanya tetapi dalam masa yang sama pantau keadaan dengan sebaiknya. Anak kecil akan dapat belajar mengenai kesan dan akibat daripada setiap perbuatan mereka.

 Arahan

Memberikan arahan kepada si kecil dalam proses membantu dan mendidik mereka untuk menjadi berdikari adalah tidak salah. Anda boleh membantunya dengan memberitahunya langkah demi langkah untuk menyelesaikan sesuatu perkara agar anak anda akan lebih memahami dan dapat belajar dengan lebih baik. Berikan arahan yang spesifik, jelas dan sebaiknya mudah untuk difahami. Elakkan untuk memberikan arahan yang meleret dan panjang yang mungkin akan menyebabkan kekeliruan kepada si kecil anda dan akhirnya membuatkannya merasa sukar untuk melakukan sesuatu perkara secara sendiri dan berputus asa.

 Pilihan

Hidup sentiasa penuh dengan pilihan. Jika kita sebagai individu dewasa juga menginginkan pilihan dalam hidup, pastinya si kecil juga mahukan peluang untuk membuat pilihan selagi pilihan yang diingininya itu tidak mendatangkan sebarang kemudaratan dan bahaya kepada dirinya.

Sebagai permulaan, anda boleh memberikan si kecil anda pilihan dan membuat keputusan mengenai pakaian yang ingin dipakainya, mengenai buku yang ingin dibaca atau memilih permainan yang ingin dimainnya. Anda boleh membantunya untuk membuat pilihan agar mereka dapat membuat pilihan terbaik. Apabila mereka sudah membuat sebarang keputusan, terima keputusan yang dibuat mereka agar timbul rasa dalam hati mereka bahawa keputusan yang mereka pilih adalah penting. Ia bukan sahaja dapat mengajar mereka bagaimana untuk membuat sebarang keputusan, tetapi dalam masa yang sama ia juga dapat meningkatkan keyakinan diri mereka.

 Sempurna

Kesempurnaan pastinya adalah sesuatu yang mustahil atau sukar untuk diperolehi terutamanya jika si kecil anda baru mula belajar untuk melakukan sesuatu perkara. Malahan berdikari itu sendiri satu proses pembelajaran yang panjang dan tidak akan terhenti. Oleh kerana ini, ibu bapa dinasihatkan untuk tidak mengharapkan kesempurnaan dalam sesuatu perkara yang dilakukan anak-anak. Ini kerana pengharapan seperti ini hanya akan mendatangkan tekanan kepada anak-anak dan mungkin akan menyebabkan kekecewaan pada ibu bapa itu sendiri. Melakukan kesilapan bermakna satu proses pembelajaran bagi anak-anak.

Berdikari memupuk keyakinan diri

Berdikari bermaksud seseorang individu itu akan mempunyai kebolehan dan kesanggupan untuk melakukan sesuatu tanpa bergantung kepada individu lain.

Individu yang mempunyai sifat berdikari akan mampu untuk melaksanakan sesuatu tugasan dan tanggungjawab secara sendiri.

Keupayaan untuk melaksanakan sesuatu tugasan dan tanggungjawab adalah bergantung kepada keyakinan diri.

Kebolehan untuk melaksanakan sesuatu tugasan tanpa bantuan individu lain akan memberi peluang kepada seseorang individu untuk memperkembangkan potensi dan keyakinan pada diri.

Seseorang individu dianggap mampu untuk berdikari apabila mampu untuk membuat keputusan sendiri dan sanggup menerima segala akibat tanpa bergantung kepada ibu bapa atau individu lain.

Kebolehan untuk seseorang individu melakukan sesuatu tugasan dan perkara tanpa bantuan individu lain adalah bergantung kepada peringkat usia, kematangan fizikal dan mental seseorang.

Seorang kanak-kanak yang telah biasa dilatih, digalakkan dan diajar untuk melakukan sesuatu secara sendiri sejak kecil akan berdikari lebih awal serta bertanggungjawab dan menjadi lebih baik daripada kanak-kanak yang kerap dimanjakan.

Tip mengajar anak menjadi bertanggungjawab

Mulai sedari kecil

Untuk mengajar tentang tanggungjawab, seharusnya ia dimulakan secepat yang mungkin. Sebaiknya diajar ketika anak-anak masih kecil. Jangan terlalu memanjakan mereka dan hanya berfikir untuk mendidik mereka soal tanggungjawab apabila mereka sudah remaja. Meletakkan bebanan tanggungjawab ke atas seorang individu remaja yang tidak pernah mengenali apa itu tanggungjawab sedari kecil atas satu kesilapan besar.

Ajari anak-anak

Pertama sekali, ajari anak-anak anda untuk melakukan satu tugasan mudah. Jika mereka mahukan snek, tunjukkan di mana letaknya buah-buahan dan bagaimana mencucinya. Sekiranya mereka membuang pakaian kotor di lantai, berikan bakul pakaian supaya mereka tahu di mana seharusnya dimasukkan pakaian kotor. Ajarkan tugasan yang bersesuaian dengan usia mereka.

Biarkan anak-anak membantu

Jangan melakukan kerja rumah sendirian. Ajak anak-anak untuk turut membantu, walaupun mereka melakukan dengan perlahan dan kekok. Dalam masa yang sama, gunakan masa terluang ini untuk memberikan nasihat berguna yang dapat membantu mereka berdepan dunia nyata.

Berikan pujian

Anak-anak kecil gemar melakukan sesuatu yang baru. Mereka turut ingin membuat sama seperti apa yang anda sedang lakukan. Mereka mahu membantu. Bagi mereka, tugasan rumah adalah lebih kepada bermain. Berikan pujian kepada mereka. Pastikan ia adalah pujian yang spesifik, dan bukan sekadar berkata, “Kerja yang bagus”. Beritahu mereka apa yang telah mereka lakukan dengan baik dan betul melalui pemilihan kata-kata yang lebih bermakna.

Jangan beri ganjaran

Jangan biasakan anak-anak untuk mendapat ganjaran atas setiap perkara yang dilakukan. Memberikan ganjaran akan membuatkan mereka merasakan mungkin terfikir bahawa mereka dibayar untuk menjadi seorang individu yang bertanggungjawab. Ini berkemungkinan besar ia akan menjadi satu tabiat untuk mereka mengharapkan ganjaran bagi setiap apa yang dilakukan. Jika anda masih ingin memberikan sesuatu sebagai ucapan terima kasih, berikannya ketika ia tidak berkaitan dengan perkara yang menjadi tanggungjawab mereka.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Ibu Bapa Terbaik dan Teknik Mengasuh Anak

Kepentingan Pendidikan Awal Kanak-kanak

Disiplin atau Hukuman, Cara Terbaik Mendidik Anak


Fahami Perkembangan Golongan Anak Remaja

Golongan remaja akan melalui tempoh peralihan antara zaman kanak-kanak dan dewasa. Pada fasa ini ibu bapa perlu membantu belia untuk memahami proses perubahan yang berlaku.

Selain daripada peningkatan usia daripada seorang kanak-kanak kepada remaja dan seterusnya dewasa,
 pada fasa ini juga anak akan melalui tempoh akil baligh.

Akil baligh adalah masa perubahan besar bagi seorang anak terutamanya melibatkan tubuh dan
harus diakui agak sukar untuk bercakap dengan mereka mengenai perkara ini

Tetapi dapat berbual secara terbuka dengan anak sebelum perubahan fizikal bermula pasti akan membantu golongan remaja menerima dengan tenang apabila tubuhnya berubah.

Sebaiknya ibu bapa disarankan untuk memilih bercakap mengenai perkara ini apabila anak sudah bersedia untuk mendengar dan berbincang.

Untuk mendapatkan lebih banyak info tentang Remaja, sila dapatkannya
di sini.

Proses perkembangan

Belia adalah tempoh yang bermula dengan akil baligh dan berakhir pada peralihan ke dewasa, dalam lingkungan usia antara 10 hingga 20 tahun.

Anak yang memasuki fasa ini akan banyak mengalami perubahan – fizikal, intelektual, keperibadian dan perkembangan sosial.

Umumnya, perubahan melibatkan fizikal berkaitan akil baligh dipicu oleh hormon.

Terdapat 3 perubahan fizikal utama yang berlaku kepada anak remaja:

Lonjakan tumbesaran (tanda awal kematangan)

Ciri seks primer (perubahan pada organ secara langsung dengan pembiakan)

Ciri seks sekunder (tanda-tanda kematangan seksual tubuh yang tidak melibatkan organ pembiakan secara langsung)

3 Tahap perkembangan

Para penyelidik berpendapat seorang belia akan menjalani 3
peringkat perkembangan utama
 iaitu:

Awal remaja (Usia 10-14)

Merupakan peringkat awal akil baligh. Kedua-dua jantina akan mengalami pertumbuhan fizikal dan peningkatan minat seksual.

Secara kognitif, remaja pada tahap ini mempunyai keupayaan terhad untuk pemikiran abstrak tetapi intelektual berkembang.

Mereka juga mengembangkan pemikiran moral yang lebih dalam pada peringkat awal remaja.

Remaja pertengahan (Usia 15-17)

Proses perkembangan akil baligh selesa untuk lelaki dan wanita. Pertumbuhan fizikal bagi wanita agak perlahan, manakala lelaki akan berterusan.

Belia pada fasa ini terus mengalami peningkatan kemampuan pemikiran abstrak.

Kebanyakan remaja juga menetapkan tujuan jangka panjang dan menjadi tertarik dengan makna kehidupan dan penilaian moral.

Anak remaja anda juga akan mengalami banyak perubahan sosial dan emosi termasuk penglibatan diri dan semangat untuk berdikari.

Akhir remaja / Dewasa muda (Usia 18-24)

Golongan remaja pada fasa ini biasanya mengalami
perkembangan fizikal dan kognitif
 yang lebih sedikit.

Mereka mempunyai keupayaan untuk berfikir tentang idea secara rasional, merancang masa depan dan memperoleh personaliti yang tegas.

Semasa fasa terakhir perkembangan remaja ini, anak juga mengalami peningkatan kestabilan dan kebebasan emosi.

Petua keibubapaan

Seringkali kita mendengar
hubungan antara ibu bapa
 dan belia sukar untuk berada pada tahap yang baik.

Perselisihan faham itu pastinya sukar untuk dielakkan. Ini kerana sama ada ibu bapa atau anak, masing-masing sedang bergelut untuk menghadapi perubahan yang berlaku.

Percayalah, keadaan ini normal untuk berlaku.

Sedangkan dalam hubungan rumah tangga melibatkan 2 individu dewasa matang pun ada pasang surutnya, apatah lagi melibatkan golongan remaja yang sedang berkembang.

Ada 4 perkara boleh anda lakukan untuk membantu anak yang sedang melalui fasa perubahan:

1. Bantu anak fahami perubahan tubuhnya

Anak boleh belajar mengenai akil baligh dan terangkan kepada mereka apa yang bakal berlaku.

Yakinkan kepada mereka bahawa perubahan fizikal dan seksualiti adalah sebahagian daripada proses tumbesaran normal dan sihat.

Berikan ruang untuk anak bertanya pada tahap keselesaan mereka sendiri. Jika perlu, anda boleh merujuk kepada pakar pediatrik.

2. Perbincangan awal mengenai topik penting

Lakukan perbincangan terbuka mengenai perhubungan, seks, seksualiti, persetujuan dan keselamatan yang sihat – seperti cara mencegah penularan jangkitan penyakit kelamin dan kehamilan.

Memulakan perbualan ini pada fasa awal remaja dapat membantu membina kerangka yang baik untuk perbincangan di kemudian hari.

3. Berikan sokongan

Pastikan anak mempunyai persefahaman mengenai peraturan dan larangan, penglibatan aktiviti sekolah, penggunaan media dan tingkah laku.

Dalam masa yang sama, secara perlahan-lahan berikan anak peluang untuk mengembangkan sikap berdikari dan memikul tanggungjawab.

Golongan remaja dengan ibu bapa yang mempunyai keseimbangan ini dikatakan mempunyai kadar kemurungan dan penyalahgunaan dadah yang lebih rendah.

4. Kekalkan perbualan positif

Apa perasaan sekiranya ibu bapa lebih melihat kepada kelemahan diri?

Tidak suka, kecil hati dan hilang keyakinan diri antara kesan yang boleh terjadi, bukan?

Jadi elakkan daripada hanya mencari kelemahan atau kesilapan anak. Fokuskan kepada perkara yang positif, itu yang sebaiknya.

Golongan remaja perempuan & akil baligh

Seorang kanak-kanak perempuan yang akan melalui fasa akil baligh biasanya mempunyai kebimbangan mengenai:

Golongan remaja perempuan – Tumbesaran payudara

Sesetengah belia akan mempunyai kerisauan mengenai perkembangan buah dada mereka, seperti sebelah payudara mula membesar dan sebelah lagi tidak.

Jelaskan kepada anak bahawa ia adalah normal. Bahkan, ukuran antara kedua-dua belah payudara juga adalah berbeza.

Jika payudara anak tumbuh agak awal, mereka mungkin akan berasa malu dan kurang keyakinan diri.

Untuk membantu anak berasa lebih selesa dalam situasi seperti ni, mereka mungkin perlu untuk memakai pakaian longgar.

Anda juga boleh membelikan
training bra
 jika anak memintanya atau merasakan ia perlu.

Menstruasi

Membantu anak perempuan bersedia untuk haid pertamanya adalah sangat penting.

Anda boleh sediakan tuala wanita di dalam beg sekolah miliknya dan menerangkan cara penggunaannya.

Anda juga boleh membuat persediaan untuk membantu anak menghadapi kesakitan senggugut dengan menyediakan pad pemanas atau ubat tahan sakit yang boleh digunakan.

Sekiranya seorang belia perempuan tidak mengalami haid pada usia 16 atau 17 tahun, bawalah mereka berjumpa doktor.

Golongan remaja lelaki & akil baligh

Seorang kanak-kanak lelaki yang akan melalui fasa akil baligh juga akan mempunyai kebimbangan, termasuklah mengenai:

Perubahan suara golongan remaja lelaki

Apabila kotak suara mereka membesar dan pita suara berkembang, suara belia lelaki akan pecah.

Ia mungkin boleh menjadi sesuatu yang memalukan dan menjengkelkan, tetapi umumnya keadaan itu adalah sebahagian normal daripada proses perkembangan.

Mimpi basah

Anak lelaki anda mungkin terbangun pada waktu pagi dan berasa lembap dan melekit pada seluar serta kain cadar katil.

Mimpi basah atau pelepasan nokturnal adalah disebabkan oleh ejakulasi yang berlaku semasa tidur. Ia bukan petunjuk seorang belia mengalami mimpi seksual.

Ibu bapa (lebih kepada bapa) perlu menyakinkan anak bawah ia adalah situasi normal dalam proses tumbesaran dan mereka tidak boleh menghalangnya.

Ereksi spontan

Semasa akil baligh, seorang kanak-kanak lelaki akan mengalami ereksi spontan, tanpa menyentuh zakar dan tanpa mempunyai pemikiran seksual.

Ia boleh menjadi sesuatu yang memalukan bagi golongan remaja lelaki, terutamanya jika ia berlaku di tempat awam seperti di sekolah.

Biarkan anak anda memahami mengenai situasi ini agar mereka tidak berasa bersalah atau malu.

Jelaskan ia adalah keadaan yang akan dilalui oleh semua
kanak-kanak lelaki
semasa akil baligh dan akan semakin berkurangan dari masa ke masa.

Kesimpulan

Setiap kanak-kanak akan mengalami perubahan fizikal pada kadar yang berbeza.

Belia yang sedang menyesuaikan diri dengan perubahan tubuh mereka mungkin akan menjadi lebih pemalu dan berwaspada.

Pastikan anak anda mempunyai beberapa privasi dan ruang peribadi. Sebaiknya, ketuklah pintu sebelum memasuki bilik apabila mereka kini sudah bergelar golongan remaja.

Jika anda mempunyai kebimbangan mengenai kadar perkembangan anak, berundinglah dengan pakar kesihatan.


Pakai Inai Di Hari Raya Sebab Nak Nampak Cantik, Jangan Tak Tahu Risikonya!

Apabila sudah hampir tiba musim perayaan seperti Hari Raya Aidilfitri dan lain-lain, carian kata kunci inai tangan
simple
 atau yang sewaktu dengannya akan kembali popular di laman Google.

Persoalannya, adakah ada
 risiko tersembunyi di sebalik pemakaian inai ini
? Jom terus baca artikel!

Untuk mendapatkan lebih banyak info tentang Kesihatan Kulit, sila dapatkannya
di sini.

Inai tangan
simple
, trend atau tradisi?

Sebenarnya,
 penggunaan inai atau henna di kulit tangan
 itu adalah satu tradisi popular masyarakat India sejak dari zaman dahulu lagi sebagai perhiasan untuk kaum wanita.

Seiring dengan peredaran zaman, ia telah jadi satu trend di mana semua masyarakat di Malaysia sudah tidak lagi kekok untuk turut cuba memakai henna di tangan mereka.

Inai sering kali digunakan oleh wanita ketika menghadiri majlis keraian seperti pertunangan, perkahwinan, persandingan atau acara lain
dengan tujuan tampil lebih menarik
.

Dalam erti kata lebih mudah, pewarna semula jadi yang diekstrak daripada pokok inai ini bukan hanya satu tradisi malahan satu trend hiasan dan akan diteruskan oleh generasi baru akan datang kelak.

Cuma, anda mungkin perlu lebih waspada jika memakai inai hitam atau henna kerana wujud risiko bahaya jika salah cara memakainya!

Wujud risiko bahaya jika salah cara pakai inai tangan!

Untuk pengetahuan anda semua, inai buatan ada kesan atau efek bahaya pada kulit individu ekoran ia mungkin mengandungi
bahan kimia yang boleh memberikan kesan sampingan
.

Ini kerana kebanyakan inai tangan
simple
 di pasaran mengandungi
Paraphenylenediamine
 (PPD) dan ia adalah punca utama kenapa anda perlu lebih waspada jika ingin pakai henna di tangan.

PPD itu secara dasarnya adalah selamat dan biasa digunakan di dalam proses pembuatan pewarna solekan termasuk inai, namun akan bawa kesan sampingan berikut jika jumlahnya terlalu tinggi:

#1. Rasa pedih pada kulit

Pemakaian henna yang tidak sesuai dengan kulit anda itu boleh menyebabkan kerengsaan dan keradangan pada kulit sekali gus
mengakibatkan rasa pedih yang tidak selesa
.

Rasa pedih itu mungkin boleh diibaratkan seperti rasa kulit sedang melecur. Ia mungkin boleh hilang secara sendiri jika dibiarkan tanpa ubatan atau rawatan seiring waktu.

#2. Reaksi alergi pada kulit

Sekiranya anda mempunyai jenis kulit sensitif, maka risiko anda untuk mengalami reaksi alergi pada kulit mungkin adalah lebih tinggi berbanding dengan jenis kulit yang biasa.

Kesan daripada reaksi alergi ini, kulit anda mungkin akan mengalami
kemerahan, kegatalan dan ketidakselesaan
 yang memerlukan pemerhatian lanjut dengan kadar segera.

#3. Kesan parut pada kulit

Lebih menakutkan, turut wujud kesan sampingan jangka masa panjang yang sudah pasti mahu dielakkan oleh para pengguna henna iaitu
muncul atau timbul parut bersifat kekal
.

Parut tersebut terjadi angkara wujudnya gelembung air pada kulit yang perlu dibuang melalui prosedur pembedahan minor dan kesannya, maka akan tinggal parut yang buruk di kulit tubuh anda.

Risiko inai tangan buatan #4. Sukar ditanggalkan

Kebiasaannya, pemakaian henna di tangan ini akan kekal melekat pada kulit selama beberapa jam atau dua tiga hari sahaja. Namun, ia boleh jadi lebih lama dan sukar ditanggalkan jika inai yang digunakan itu
mengandungi bahan kimia tidak sesuai
.

Begini cara tanggalkan inai tangan yang betul!

Sekiranya sudah tiba masa untuk anda tanggalkan henna namun ia tetap kekal melekat, jangan risau kerana ada beberapa cara yang anda boleh cuba untuk membuang henna ini:

Lap dengan pencuci alat solek
 – Produk
micellar water
bukan sahaja boleh digunakan untuk membasuh solekan
 malahan membuang inai buatan yang sukar ditanggalkan

Cuci dengan sabun badan
 – Sabun yang ada alkohol serta butir kasar boleh digunakan untuk membuang inai namun penggunaan yang banyak dan kerap boleh membuatkan kulit kering

Cuci dengan syampu rambut
 – Syampu dengan fungsi mencuci dan melembutkan rambut sangat sesuai untuk dijadikan alternatif membuang inai serta tiada kesan sampingan lain

Cuci dengan ubat gigi
 – Ubat gigi juga adalah salah satu bahan di kamar mandi yang boleh anda cuba untuk membuang henna kerana ia mengandungi bahan pencuci serba kuat

Rendam dengan air garam
– Air garam mengandungi natrium klorida yang boleh membersih dan membantu menyingkirkan sel kulit mati sekali gus sesuai untuk tujuan ini

Sapu dengan minyak zaitun
– Minyak zaitun turut boleh jadi alternatif untuk buang henna kerana ia akan melicinkan dan melembutkan henna yang telah keras pada kulit

Mencukur
 – Akhir sekali, anda juga boleh mencukur inai seperti mencukur bulu. Cuma, pastikan anda waspada kerana
salah cara mungkin boleh buat kulit anda luka


Lidah Buaya: Bernutrisi Sebagai Makanan dan Ubatan

Lidah buaya adalah sejenis tumbuhan yang sangat unik. Ia dinamakan sebegitu mungkin disebabkan oleh sifat fizikalnya tirus, tajam, tebal, panjang dan bergerigi seperti lidah haiwan itu. Di sebalik nama dan bentuknya yang mungkin kelihatan ‘menakutkan’, manfaat lidah buaya cukup dikagumi dalam dunia kesihatan dan kecantikan.

 Sila ikuti artikel ini untuk mengetahuinya dengan lebih lanjut!

Apa itu lidah buaya?

Lidah buaya atau
aloe vera
 adalah sejenis
tumbuhan yang berasal dari antara 250 spesies
aloe
 di seluruh dunia.

 Ia adalah tumbuhan asli dan liar di wilayah timur, selatan serta utara Afrika dan Madagascar

 Ia juga telah tersebar meluas sehingga ke Hindia Barat dan banyak lagi negara-negara tropika yang lain.

Tumbuhan ini telah berjaya membiak dengan banyak di kawasan lembangan Mediterranean dengan merentasi Tunisia, Morocco, Algeria serta kepulauan Madeira dan Canary.

Tumbuhan ini perlu menerima cahaya matahari secara penuh atau separa penuh untuk terus hidup.

 Ia akan membebaskan oksigen dan menyerap karbon dioksida meskipun berada dalam persekitaran yang gelap, menjadikannya sangat sesuai untuk diletakkan di dalam bilik sebagai perhiasan.

Jika ditanam secara komersial, tumbuhan ini perlu dituai setiap 6 hingga 8 minggu dengan mengambil 3 hingga 4 helai daun bagi setiap pokok.

Ia mempunyai sejarah penanaman yang sangat luas dan panjang di seluruh kawasan tropika dan subtropika yang lebih kering di serata dunia, baik sebagai pokok hiasan ataupun sebagai tanaman herba.

Manfaat lidah buaya terhadap kesihatan dan kecantikan

Tumbuhan ini dikenali di serata dunia dengan magisnya terhadap kesihatan dan kecantikan individu.

 Secara umumnya, ia boleh digunakan secara oral iaitu
dijadikan sebagai makanan atau minuman seperti jus.

Selain itu, ia juga boleh digunakan secara ubatan sapuan iaitu dijadikan sebagai gel, losen atau minyak.

Pendek kata ia adalah tumbuhan semula jadi serbaguna yang boleh digunakan dalam pelbagai cara dan untuk pelbagai tujuan termasuklah untuk tujuan mengawet makanan segar.

Lebih menarik, gel ini adalah hambar, tidak berwarna dan tidak berbau, menjadikannya bahan pengawet semula jadi yang selamat untuk digunakan dan tidak menjejaskan persekitaran berbanding bahan pengawet tiruan yang mengandungi sulfur dioksida.

Manfaat lidah buaya sebagai makanan dan ubatan

Lidah buaya merupakan sebuah ‘pokok ubat’ semula jadi yang terkenal di serata dunia.

Ia telah digunakan sejak beribu tahun yang lalu ekoran khasiat serta manfaat lidah buaya terhadap kesihatan dan kecantikan individu.

Terdapat banyak
kompaun bioaktif yang ada di dalam daun pokok ini termasuk vitamin,
 mineral, asid amino dan antioksida dan antibakteria.

Menurut Dr. Rupali Datta, tumbuhan ini adalah bahan penting untuk industri pembuatan makanan dan minuman serta farmaseutikal dan kosmetik.

Berikut adalah komponen aktif yang terdapat di dalam lidah buaya:

Vitamin A

Vitamin C

Vitamin E

Vitamin B12

Kalsium

Folat

Choline

Copper

Magnesium

Kalium

Natrium

Mangan

Zink

Merangkumi semua nutrisi di atas, manfaat lidah buaya terhadap kesihatan dan kecantikan individu adalah:

#1. Ia mempunyai kuasa antioksida dan antibakteria

Terdapat pelbagai kompaun antioksida yang ditemui di dalam tumbuhan ini.

 Antioksida ini kebanyakannya ialah polyphenol yang membantu membuang radikal bebas yang merosakkan sel kulit badan anda.

Ia adalah bahan yang sangat penting dalam produk kecantikan kerana manfaatnya dalam
mengurangkan tanda-tanda penuaan.

Polyphenol ini bersama dengan bahan-bahan lain di dalam tumbuhan ini boleh membantu melawan bakteria berbahaya tertentu yang menyebabkan jangkitan.

Jika digunakan secara topikal, ia membantu merangsang proses pemulihan luka.

Jika diambil secara oral, tumbuhan ini boleh mencegah penyakit dan menyahtoksik sistem penghadaman.

#2.
Manfaat lidah buaya: M
engandungi vitamin dan mineral

Tumbuhan ini adalah sangat sarat dengan vitamin dan mineral yang penting untuk tubuh badan kita.

Satu-satunya perkara yang tidak dapat dijumpai di dalam tumbuhan ini adalah Vitamin D.

Selain itu, namakan sahaja vitamin atau mineral, pasti anda dapat menjumpainya di dalam tumbuhan ini.

#3. Ia membantu melawan masalah penghadaman

Pengambilannya pada setiap hari dipercayai boleh melawan dan
merawat pelbagai gangguan pencernaan
 termasuk pencernaan yang kurang baik, sembelit, keasidan dan gas.

Ia juga bermanfaat untuk merangsang selera makan.

#4. Ia membantu membuang toksin daripada tubuh

Penggunaannya boleh menyingkirkan toksin daripada badan.

Ambil ia secara oral pada awal pagi akan membantu anda dalam banyak cara, daripada mengubati masalah pencernaan untuk membersihkan sistem tubuh badan kita.

#5. Bantu mengimbangi masalah hormon

Tumbuhan ini sering digunakan dalam banyak tonik herba lain yang
penting dalam mengubati masalah hormon,
 serta pankreas dan gangguan yang berkaitan dengan limpa.

Manfaat manfaat lidah buaya sebagai topeng muka

Kepelbagaian dan kepadatan nutrisi yang terdapat dalam tumbuhan ini menjadikannya sangat bermanfaat untuk dibuat sebagai topeng muka.

 Ini kerana ia sangat sesuai merawat dan mengubat pelbagai masalah kulit muka dan kulit kepala.

Topeng muka yang diperbuat daripada tumbuhan ini dapat membantu menjaga kelembapan dan kekenyalan kulit secara semula jadi.

Terdapat kajian yang menunjukkan bahawa ia dapat membantu merawat jerawat, ruam, gatal, iritasi, bekas luka,
parut, gigitan serangga, reaksi alergi serta psoriasis.

Selain itu, manfaat lidah buaya juga dipercayai dapat mengubati kesan luka kebakaran bahkan mampu mengatasi masalah kulit akibat selaran matahari.

Dalam pada itu, jika anda mengalami masalah rambut kusut dan rambut gugur, anda boleh cuba gunakan topeng muka ini pada kulit kepala.

Kandungan enzim yang terdapat padanya mampu mengeluarkan sel kulit mati yang tertanam pada kulit kepala dan seterusnya memberi nutrisi yang secukupnya kepada akar rambut anda.

Ini akan menyebabkan rambut anda lebih kuat, lembut dan mudah diatur dan dibentuk.

Pun begitu, masih penting untuk anda faham bahawa topeng muka ini memerlukan cara dan bahan dalam pembuatannya yang betul untuk mendapatkan manfaat penuh daripadanya.

Lebih-lebih lagi jika anda mempunyai jenis kulit yang sensitif yang menyebabkan anda perlu mengubah cara
membuat topeng muka tumbuhan ini.

Konklusi

Konklusinya, lidah buaya adalah ‘pokok ubat’ semula jadi yang mempunyai pelbagai manfaat buat kesihatan dan kecantikan kita.

B
iarpun dijadikan sebagai makanan atau ubatan, ia tetap kekal bernutrisi.
Oleh itu, jangan sesekali memperkecilkan manfaat lidah buaya.


Penjagaan Susulan Bagi Tekanan Darah Tinggi

Bagi pengawalan tekanan darah yang berkesan, penjagaan susulan adalah sangat penting untuk memastikan keberkesanan rawatan semasa pesakit. Berikut adalah beberapa tip penjagaan susulan untuk individu yang mempunyai tekanan darah tinggi.

Sentiasa mengukur tekanan darah anda

Bertanya dengan doktor anda untuk pengukuran tekanan darah yang disyorkan. Pantau bacaan tekanan darah anda dengan kerap untuk memastikan pembacaan berada dalam julat kesihatan yang disyorkan. Sekiranya anda menghidapi keadaan penyakit tertentu seperti diabetes, serangan jantung atau strok, anda perlu lebih berhati-hati dengan bacaan tekanan darah anda untuk mengelakkan serangan berulang atau komplikasi lanjut. Jika bacaan tidak berada dalam julat normal, anda memerlukan pelarasan dalam rawatan dan ubat anda.

Pengurusan ubat

Mematuhi dengan ketat kesemua ubat yang ditetapkan oleh doktor. Jangan berhenti atau menukar dos anda sendiri. Pematuhan yang konsisten dapat membantu anda memanfaatkan sepenuhnya rawatan anda dan membenarkan doktor melihat apakah perubahan yang perlu dibuat untuk keadaan anda. Maklumkan kepada doktor dengan segera jika anda mengalami apa-apa kesan sampingan, oleh itu doktor akan mencadangkan kepada anda beberapa kaedah untuk mengatasinya atau menukar ubat anda.

Ambil perhatian juga dengan penuaan dan pengerasan arteri kerana tekanan darah anda mungkin juga akan meningkat secara beransur-ansur. Rawatan yang berkesan pada masa lalu mungkin juga tidak lagi berfungsi. Anda mungkin memerlukan pelarasan dos ubat atau perubahan ubat.

Pemeriksaan dan lawatan susulan

Anda disarankan untuk pergi ke pemeriksaan biasa dengan doktor untuk memantau keadaan anda. Selain daripada bacaan tekanan darah anda, pemeriksaan untuk kerosakan organ seperti jantung, mata, buah pinggang, otak dan pembuluh darah periferal adalah penting kerana ia sangat berkaitan dengan tekanan darah tinggi. Lawatan susulan ini juga akan membantu anda memantau sebarang faktor risiko yang berkaitan seperti obesiti dan / atau kolesterol tinggi.

Penjagaan lanjut untuk rawatan hipertensi amat penting untuk memaksimumkan keberkesanan rawatan. Pematuhan yang ketat dan pemikiran positif akan menjadi pemangkin terbaik untuk keberkesanan yang lebih maksimum.


Penjagaan Bayi Minggu ke-47

Perkembangan & Pelakuan

Perkembangan bayi anda

Pada minggu ketiga dari bulan yang kesebelas, bayi anda mampu untuk:

Ambil objek kecil dengan mana-mana bahagian ibu jari dan jari. Seperti biasa, pastikan objek berbahaya jauh daripada jangkauan bayi;

Berdiri sendiri seketika;

Mengatakan “dada” atau “mama” tanpa tahu membezakan;

Mengatakan satu perkataan selain “mama” atau “dada”.

Sokongan untuk bayi anda

Kerana mereka boleh memberi perhatian sekarang, ia adalah masa yang baik untuk mula mengajar bayi anda bagaimana untuk membantu. Tekankan penggunaan “tolong” dan “terima kasih,” dan jadikan aktiviti mengemas barang mainan masa yang menyeronokkan dengan cara menukarkannya menjadi permainan. Walaupun mereka mungkin tidak memahaminya, ia bukanlah waktu yang terlalu awal untuk memulakannya. Bahagikan tugas kepada beberapa tugasan ringan. Pada usia ini, mereka akan memerlukan anda di samping mereka untuk menunjukkan cara melakukan sesuatu.

Bayi anda kini bergantung kepada anda untuk membantu mengaitkan objek dengan nama-namanya – lebih banyak yang anda lakukan, perbendaharaan kata anak anda akan lebih cepat berkembang. Terus bercakap kepada bayi melalui pelabelan benda. Kira  bilangan anak tangga sewaktu anda naik bersama mereka, dan tunjukkan nama-nama dan warna buah-buahan dan sayur-sayuran di kedai runcit. Bacakan buku bergambar kepada bayi anda dan minta mereka untuk menunjukkan atau namakan objek biasa. Sekali sekala, tanya pendapat mereka; seperti bertanya jika mereka ingin memakai stokin merah atau biru, atau jika mereka ingin bermain dengan blok mainan atau menyusun bulatan getah mainan. Beri mereka hanya dua pilihan – kedua-duanya berada betul-betul di hadapan mereka. Mereka mungkin tidak menjawab, atau mungkin mengejutkan anda dengan jawapan.

Kesihatan & Keselamatan

Apa yang patut saya bincangkan dengan doktor?

Kebanyakan doktor tidak menjadualkan pemeriksaan yang kerap untuk bayi anda pada bulan ini memandangkan bayi pada usia ini tidak suka dipegang semasa pemeriksaan doktor. Malah bayi dengan keresahan terhadap orang asing
(stranger anxiety)
mungkin tidak menyukai doktor tersebut tidak kiralah betapa mesra layanan yang diberikan. Tapi hubungilah doktor jika terdapat sebarang kebimbangan yang tidak boleh anda tunggu sehingga temu janji bulan hadapan.

Apa yang patut saya tahu?

Ini adalah beberapa perkara yang patut anda ketahui:

Menghisap ibu jari

Bayi yang menghisap ibu jari sedang menggunakan mekanisme yang sihat dan semula jadi untuk menenangkan diri sendiri. Ia adalah satu tindak balas semulajadi – kecenderungan menenangkan diri yang dimiliki berapa bayi, dan tidak perlu dirisaukan. Pakar bersetuju bahawa untuk bayi, perkara ini tidak berisiko. Sesetengah mengatakan kanak-kanak juga boleh menghisap ibu jari mereka tanpa menjejaskan gigi sehingga mereka berusia 2 tahun, malah kebanyakannya masih boleh melakukannya dengan selamat sehingga mereka 4 atau 5 tahun, apabila gigi kekal biasanya mula muncul.

Puting

Puting adalah satu lagi cara yang baik untuk bayi menenangkan diri, tetapi ia bukanlah satu keperluan. Bayi anda akan menjadi sangat bergantung kepada anda untuk mendapatkan puting mereka jika terjatuh daripada tempat tidur contohnya dan puting mungkin hilang atau menjadi kotor. Dari sudut positif, bayi biasanya sudah tidak lagi berkehendak kepada puting jauh sebelum timbul masalah kepada kesihatan gigi. Sesetengah bayi sebenarnya lebih suka menghisap ibu jari, jadi jika itu berlaku, anda tidak perlu pening membuat pilihan, bayi anda telah memilih apa yang disukainya.

Kerisauan Saya

Apa yang saya risaukan?

Pada minggu kedua dari bulan yang kesebelas, anda mungkin mempunyai banyak kebimbangan. Salah satu daripadanya adalah patutkah anak anda melihat anda tidak berpakaian?

Pakar bersetuju bahawa sehingga tahun prasekolah, pendedahan visual kepada tubuh ibu bapa tidak akan memberi kesan kepada kanak-kanak. Sudah tentu, bayi di bawah usia setahun terlalu muda untuk teransang dengan melihat ibu mereka menukar baju. Mereka juga terlalu muda untuk ingat pada tahun berikutnya apa yang telah mereka lihat. Bagaimanapun, selepas usia tiga atau empat tahun, sesetengah daripada mereka percaya bahawa ia mungkin kurang sihat untuk mereka melihat ibu bapa mereka membuka baju sepenuhnya.

Jika bayi anda menjadi menjadi tertanya-tanya dengan apa yang mereka lihat dan ingin menyentuh bahagian kemaluan atau menarik puting anda, anda berhak untuk menamatkan sebarang penerokaan yang membuat anda berasa terganggu. Bertindak tegas tetapi jangan bertindak balas secara keterlaluan. Minat mereka terhadap bahagian sulit badan anda hampir sama sahaja dengan minat mereka terhadap bahagian badan yang lain seperti hidung atau telinga (walaupun mereka mungkin lebih terpesona dengan bahagian sulit kerana biasanya lebih tersimpan dalam pakaian dalam). “Ini mama punya” adalah tindak balas yang akan membantu bayi mula memahami konsep privasi badan dan membantu mereka menjaga kehormatan peribadi mereka kelak.

Anda telah sampai ke minggu 47. Jangan risau. Anda tidak keseorangan. Kami akan berada di sini untuk memberikan anda sokongan ke minggu depan, pada minggu 48.


Ini 6 Punca Keputihan Banyak! Jaga-Jaga, Ia Mungkin Tanda Penyakit!

Keputihan merupakan sesuatu yang normal dalam kehidupan wanita. Namun, kadangkala keputihan boleh keluar dengan banyak dan menyebabkan ketidakselesaan yang amat sangat. Tetapi, apakah punca keputihan banyak dan bagaimana cara untuk mengatasinya?

Keputihan yang normal selalunya berwarna putih dan tidak akan berbau busuk. Namun, jumlah keputihan akan berubah dari masa ke masa disebabkan perubahan hormon.

Contohnya, kaum Hawa mungkin akan mengalami keputihan yang terlalu banyak ketika mengalami ovulasi, ketika sedang menyusukan anak atau ketika ghairah.

Tetapi, jika keputihan ini berlaku sekali dengan
simptom lain seperti gatal-gatal atau rasa pedih sekitar vagina
, anda mungkin sedang mengalami jangkitan.

Jadi, apa sebenarnya punca keputihan banyak dan bila anda perlu berjumpa doktor untuk rawatan lanjut? Jom, ikuti kupasan kami dalam artikel di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Kenapa keputihan banyak? Macam mana nak tahu?

Secara normalnya, jumlah keputihan adalah sekitar 4 mililiter (1 sudu teh) setiap hari. Namun, jumlah ini berbeza-beza mengikut individu.

Sama seperti
jumlah minyak yang dihasilkan oleh kulit
, ada wanita yang menghasilkan lebih banyak keputihan berbanding orang lain.

Apa yang penting, kaum Hawa perlulah peka dan sentiasa memantau keputihan masing-masing supaya mudah untuk mengesan sebarang perubahan yang abnormal. Penyakit juga boleh menjadi punca keputihan banyak.

Sebagai panduan, kaum Hawa boleh muat turun aplikasi atas talian yang dapat membantu wanita mengesan sebarang perubahan.

Jika anda lebih suka cara yang tradisional, anda boleh catatkan di dalam diari atau jurnal.

Keputihan yang normal
 sepatutnya berwarna jernih, putih atau kuning susu. Baunya juga tidak sepatutnya hanyir atau busuk sehingga ke luar seluar.

Tetapi, kenapa keputihan banyak? Antara tanda keputihan yang tidak normal ialah:

Bau yang kuat atau hanyir.

Keputihan berwarna hijau, kelabu atau kuning.

Berketul dan membuatkan kemaluan gatal-gatal, bengkak atau rasa pedih.

Rasa pedih ketika membuang air kecil.

Jumpa doktor secepat mungkin jika anda mempunyai simptom di atas. Kadangkala, simptom akan menjadi semakin teruk selepas datang haid atau melakukan seks.

Keputihan yang tidak normal
mungkin tanda jangkitan.

Dengan bantuan doktor, jangkitan ini boleh didiagnosis dan dirawat supaya wanita tidak perlu alami ketidakselesaan dalam tempoh masa yang panjang.

Baca juga:

Perempuan Gemar Makan Timun Ada Banyak Keputihan: Fakta Atau Mitos?

Keliru Keputihan Faraj Sering Berubah? Semak Senarai Punca Ini Sekarang!

Punca keputihan banyak

Selain penyakit, ada banyak lagi punca keputihan banyak dalam kalangan wanita. Kadangkala, ia bukanlah sesuatu yang perlu dirisaukan.

Ada ketikanya, keputihan akan keluar dengan banyak dan ini merupakan sesuatu yang normal. Jadi, kenapa keputihan banyak? Di bawah, kami senaraikan beberapa sebab.

1.

Anda sedang mengalami ovulasi

Keputihan akan menjadi banyak ketika anda
menghampiri hari ke-14 kitaran menstruasi
. Pada waktu ini, badan kita sedang mempersiapkan diri untuk proses fertilisasi.

Ketika ovulasi menghampiri, kaum Hawa akan mendapati keputihan yang mereka alami lebih banyak daripada biasa. Malah, ia juga semakin basah dan likat. Ini semua merupakan sesuatu yang normal dan sebahagian daripada proses alami seorang wanita.

Apabila telur dilepaskan, keputihan perlahan-lahan akan berubah menjadi semakin pekat dan berwarna keruh.

2.

Keputihan banyak kerana anda sedang ghairah

Tidak dinafikan, wanita akan jadi semakin ‘basah’ ketika ghairah. Proses ini
membolehkan wanita melakukan hubungan seks dengan lebih selesa.

Ketika ghairah, salur darah di sekitar vagina akan berkembang. Pada masa yang sama, Miss V juga akan merembeskan lebih banyak cecair sebagai pelincir.

Selain itu, wanita juga mungkin akan rasa vagina mengembang. Pernafasan dan degupan jantung juga akan menjadi semakin kencang.

3.

Ketidakseimbangan hormon punca keputihan banyak

Setiap bulan, wanita akan alami perubahan hormon. Pada awal kitaran menstruasi, vagina lebih cenderung menjadi kering.
Namun, ketika menghampiri ovulasi
, keputihan akan menjadi semakin banyak dan likat.

Bukan itu sahaja, pengambilan pil perancang, menopaus dan penyakit tertentu seperti PCOS juga boleh mempengaruhi hormon wanita.

PCOS berlaku kepada hampir 10% wanita dalam umur reproduktif. Walaupun ada penghidap PCOS yang jarang mengalami masalah keputihan, namun ada juga yang melaporkan sebaliknya.

Selain itu, penghidap PCOS juga selalunya mempunyai haid yang tidak teratur. Mereka lebih cenderung tumbuh bulu pada kawasan muka dan badan.

PCOS juga boleh membuatkan berat badan wanita naik dengan mendadak dan menyebabkan kemandulan.

Ketahui lebih banyak mengenai PCOS
di sini
.

4.

Keputihan banyak disebabkan hamil

Salah satu punca keputihan banyak ialah kehamilan. Malah, kondisi ini lazim berlaku seminggu dua setelah kontrasepsi. Jumlahnya juga akan menjadi semakin banyak ketika badan mempersiapkan diri untuk kehamilan.

5.

Jangkitan yis

Ada beberapa penyakit yang boleh menyebabkan wanita mengalami keputihan yang luar biasa.
Salah satunya ialah jangkitan yis.

Keputihan yang disebabkan jangkitan ini berwarna putih, pekat dan berketul. Pada masa yang sama, wanita akan alami simptom lain seperti kegatalan atau rasa pedih.

Walau bagaimanapun, bukan semua wanita yang dijangkiti akan alami sebarang simptom.

6.

Vaginosis bakteria

Satu lagi punca keputihan banyak yang lazim ialah
vaginosis bakteria (BV)
. Ia selalu berlaku kepada wanita berusia 15 hingga 44 tahun.

BV akan menyebabkan keseimbangan pH di kawasan vagina terganggu. Bakteria ‘jahat’ yang menghuni Miss V akan mengganggu flora semula jadi kawasan kemaluan dan melawan bakteria ‘baik’.

Walaupun BV tidak disebarkan melalui hubungan seks, tapi ia berlaku dalam kalangan wanita yang aktif melakukan hubungan seks.

Malah, risikonya juga bertambah jika wanita melakukan seks dengan orang yang berbeza.

Jika anda mempunyai masalah keputihan, jangan malu untuk berjumpa doktor. Beritahu mereka perkara sebenar untuk memudahkan diagnosis.

Kegatalan pada kawasan vagina boleh menyebabkan ketidakselesaan yang amat sangat. Jangan biarkan simptom berlarutan sehingga mengganggu kualiti hidup.


Kenali Tanda Diabetes Jenis 2, Jika Muncul Simptom Ini, Jangan Berlengah Jumpa Doktor

Menurut Tinjauan Kebangsaan Kesihatan dan Morbiditi (NHMS) 2019, di Malaysia, 1 daripada 5 individu disahkan menghidap diabetes (anggaran 3.9 juta orang) di seluruh negara. Ini
 satu angka yang besar, jadi setiap individu perlu tahu apakah simptom kencing manis.

Apabila anda menghidap kencing manis, tubuh badan anda tidak berkemampuan untuk menggunakan kandungan glukosa dalam darah.

Dalam tempoh jangka masa yang lama, kadar gula darah yang tidak terkawal boleh menyebabkan
kerosakan saraf, kerosakan buah pinggang, penyakit jantung bahkan kebutaan.

Tambahan pula, adakalanya tanda2 kencing manis ini tidak disedari oleh ramai orang.

Namun, sekiranya anda berasakan yang anda mempunyai tanda tanda kencing manis, segeralah berhubung dengan doktor untuk mendapatkan pengesahan.

Untuk mendapatkan lebih banyak info tentang Kencing Manis, sila dapatkannya
di sini

Simptom kencing manis jenis 2

Bagi anda yang ingin mengetahui apakah tanda-tanda kencing manis atau diabetes jenis 2, di bawah ini disediakan beberapa simptom kencing manis yang perlu diperhatikan.

Setiap simptom yang berlaku mungkin berbeza untuk setiap individu. Oleh itu, perhatikan tanda-tanda ini sekiranya anda ada mengalaminya.

#1. Simptom kencing manis: Rasa dahaga yang melampau

Sekiranya anda berasa dahaga yang teramat sangat atau kerap berasa dahaga tidak seperti biasa, ia merupakan antara
simptom kencing manis
jenis 2 yang paling awal.

Keadaan ini disebabkan oleh
tahap gula darah yang tinggi
 yang kemudiannya menyebabkan anda berasa dahaga.

Buah pinggang anda tidak dapat memproses glukosa
 dengan kadar yang banyak dan menyingkirkannya melalui pembuangan air kecil.

Anda akan bertambah dahaga sekiranya
kerap membuang air kecil
yang mengurangkan lagi jumlah air dalam tubuh badan anda.

Otak anda mungkin akan memberikan isyarat untuk meminum lebih banyak air.

Namun, kebiasaannya dengan meminum air yang banyak tidak akan membuatkan rasa dahaga tersebut hilang malah menyebabkan anda lebih kerap ingin membuang air kecil.

#2. Kerap berasa letih atau tidak bertenaga

Paras gula darah yang tinggi hanya akan memperlahankan aliran darah dalam tubuh lalu menyebabkan oksigen dan nutrien tidak sampai ke sel tubuh.

Apabila ini terjadi, sel tidak dapat menggunakan sumber glukosa daripada darah untuk menghasilkan tenaga bagi kegunaan tubuh badan.

Selain itu, paras gula darah yang tinggi turut
boleh menyebabkan salur darah anda mengalami keradangan
 sekali gus membuatkan anda keletihan.

Menurut kajian, apabila salur darah mengalami keradangan, sel imun yang dipanggil sebagai ‘monocytes’ akan sampai ke bahagian otak lalu menyebabkan keletihan pada tubuh.

Oleh itu, jika anda kerap berasa letih atau cepat kehilangan tenaga tidak seperti biasa, ada kemungkinan ia juga merupakan salah satu tanda-tanda kencing manis jenis 2.

#3. Kerap membuang air kecil

Apabila gula dalam darah anda berada pada paras yang tinggi, ia juga akan memaksa buah pinggang untuk bekerja dengan lebih keras bagi memproses kandungan gula.

Apabila buah pinggang anda tidak lagi berkemampuan untuk memproses gula tersebut, ia akan dibuang daripada tubuh melalui air kencing anda.

Jika hal ini berlaku, ia bukan hanya menyingkirkan kandungan gula daripada tubuh, tetapi juga akan membuang segala cecair yang mungkin diperlukan oleh badan anda.

Oleh sebab itu, mereka yang menghidap
diabetes jenis 2
berkemungkinan untuk kerap kencing selain mengalami dehidrasi.

Pada peringkat awal, anda mungkin tidak begitu perasan yang anda kerap membuang air kecil tidak seperti biasa.

Namun, ia merupakan salah satu tanda tanda kencing manis jika anda kerap terbangun pada waktu malam semata-mata untuk membuang air kecil.

Ia bukan hanya mengeluarkan air kencing daripada tubuh badan anda,
tetapi juga secara tidak langsung mengurangkan tenaga badan.

Jika anda kerap mengalami tanda tanda kencing manis seperti yang dinyatakan ini, anda mungkin sedang menghidap diabetes jenis 2 tanpa anda sedari.

#4. Simptom kencing manis: Kehilangan berat badan

Antara salah satu
simptom kencing manis
yang mungkin sedang dialami ialah kehilangan berat badan tanpa sebab yang jelas.

Bagi penghidap diabetes jenis 2, insulin yang tidak mencukupi atau tidak berfungsi dengan baik akan menghalang tubuh badan daripada menggunakan glukosa dalam darah.

Kemudiannya, sel tubuh tidak dapat memproses glukosa tersebut untuk dijadikan sebagai sumber tenaga bagi tubuh anda. Apabila ini berlaku, tubuh anda terpaksa mencari sumber tenaga yang lain selain daripada glukosa.

Tubuh badan anda akan mula membakar simpanan lemak yang ada selain otot untuk mendapatkan tenaga. Jika ini berlaku, berat badan anda akan mula menyusut tanpa disedari.

Selain itu, anda juga akan mengalami kehilangan berat badan disebabkan kerap membuang air kecil.

Anda akan kehilangan banyak kandungan air dan juga kalori daripada tubuh anda lalu menyebabkan penurunan berat badan.

Kehilangan berat badan tanpa sebab yang jelas lebih mudah dilihat dalam kalangan mereka yang mempunyai
diabetes jenis 1.
 Namun, ia juga boleh berlaku kepada penghidap diabetes jenis 2.

#5. Mulut kering

Sesiapa sahaja boleh mengalami kekeringan pada mulut disebabkan oleh beberapa faktor. Namun,
kekeringan pada mulut merupakan
 antara simptom kencing manis yang paling kerap berlaku.

Paras gula darah yang tinggi akan menyebabkan anda kerap membuang air kecil. Apabila sering membuang air, badan anda akan kehilangan lebih banyak bendalir tubuh lalu menyebabkan dehidrasi.

Kesannya, mulut anda akan mula mengalami kekeringan selain kerap berasa dahaga. Jika anda perasan mulut atau bibir anda kering, ia mungkin petanda bahawa anda sedang mengalami diabetes jenis 2.

#6. Memiliki penglihatan yang kabur

Lensa mata adalah sejenis membran yang digantung oleh otot yang mengubah bentuk lensa untuk memfokuskan mata.
Jika anda memiliki diabetes jenis 2, kebolehan lensa mata ini untuk membengkok akan diubah.

Lensa mata anda tidak akan mengalami kerosakan, namun otot mata perlu untuk lebih bekerja keras supaya mata dapat fokus.

Penglihatan yang kabur berlaku apabila ada perubahan yang mendadak pada paras gula darah sehingga menyebabkan otot mata anda tidak dapat menyesuaikan diri dengan perubahan mendadak tersebut.

Ini merupakan antara salah satu simptom kencing manis yang mungkin boleh berlaku kepada anda.

Jika anda terus mempunyai paras gula darah yang tinggi, maka anda
lebih berisiko untuk mengalami keadaan kesihatan yang lebih serius sehingga boleh menyebabkan kebutaan.

#7. Kulit berasa gatal-gatal

Individu yang mempunyai diabetes jenis 2 lebih cenderung untuk mengalami kegatalan pada kulit berbanding mereka yang tidak mempunyai diabetes.

Kulit yang mengalami kegatalan
 biasanya menunjukkan bahawa anda mengalami
polineuropati diabetes
.

Ia adalah satu keadaan yang berlaku apabila diabetes yang dihidapi mula merosakkan bahagian saraf tubuh.

Sesetengah masalah kulit yang berpunca daripada penyakit diabetes ini akan membuat kulit anda kerap berasa gatal. Jika anda mengalami kegatalan pada kulit, jangan sesekali mengabaikannya.

Ini kerana, jika anda kerap menggarunya, kulit anda akan bercalar bahkan terjadinya luka yang boleh menyebabkan kesakitan dan jangkitan bakteria.

Individu penghidap diabetes sepatutnya perlu mengelak daripada mendapat sebarang jangkitan kerana sistem imun mereka sudah semakin lemah dan tidak begitu berupaya untuk melawan jangkitan tersebut.

Akibatnya, jangkitan luka akan menjadi lebih lambat untuk kembali sembuh seperti sediakala.

Simptom antara individu tidak sama

Setiap individu tidak akan mengalami kesemua tanda tanda kencing manis jenis 2 seperti yang dinyatakan ini.

Perlu diingat, ada individu yang mengalami
simptom yang berbeza dengan individu yang lain walaupun kedua-duanya menghidap diabetes jenis 2.

Ada juga individu yang mungkin mengalami beberapa simptom atau tanda yang tidak dinyatakan sebelum ini. Malah, ada juga penghidap diabetes yang mungkin tidak mengalami sebarang simptom sehinggalah mereka melakukan ujian darah.


Sekolah Dah Nak Dibuka Semula? Ini 12 Perkara Ibu Bapa WAJIB Tahu!

Untuk mendapatkan lebih banyak info tentang coronavirus di Malaysia, sila dapatkannya di sini.

Pada 10 Jun yang lepas, Menteri Pendidikan, Dr Mohd Radzi Md Jidin telahpun membuat pengumuman tentang SOP sekolah yang baharu.

Pengumuman ini merupakan sesuatu yang ditunggu-tunggu oleh ramai pihak lebih-lebih lagi para ibu bapa yang mempunyai anak yang sedang bersekolah.

Sebagai permulaan, hanya pelajar yang menghadapi peperiksaan penting seperti SPM, STPM, SMV dan STAM sahaja yang dibenarkan untuk hadir ke sekolah bermula 24 Jun 2020.

Terbaru pula, kerajaan membenarkan prasekolah dan tadika dibuka sepenuhnya bermula 1 Julai ini.

Oleh itu, bukan pelajar sahaja perlu bersedia, malah ibu bapa juga! Lengkapkan anak dengan semangat kembali ke sekolah,
dan juga hand sanitiser serta pelitup muka.

Ini statistik terbaru kes COVID-19 di Malaysia:

[covid_19]

SOP sekolah dirangka hasil perbincangan pelbagai pihak

Sebuah garis panduan telahpun dirangka bersama-sama dengan Majlis Keselamatan Negara (MKN) dan Kementerian Kesihatan Malaysia (KKM) sebagai rujukan semua sekolah sebelum dibuka.

SOP ini bertujuan untuk memastikan keselamatan murid, guru dan warga sekolah ketika berada di kawasan sekolah.

Sebagai ibu bapa, pasti anda rasa bimbang akan keselamatan anak anda ketika di sekolah.
 Oleh itu, kerjasama semua pihak amat penting untuk memastikan SOP ini dapat direalisasikan.

Penting untuk anda ambil tahu persediaan yang patut dilakukan sebelum anak-anak kembali ke sekolah.

Oleh itu, ikuti artikel kami untuk kupasan yang lebih lanjut.

Anda mungkin berminat:

Ekonomi Dibuka Semula, Ini 9 SOP Umum Perlu Patuhi Di Tempat Kerja

PKP Fasa 4, Sambung Lagi Hingga 12 Mei, Pelajar IPT Dibenarkan Balik Kampung Ikut SOP

SOP di sekolah, apa yang perlu anda tahu

1. Jika tidak sihat, duduk sahaja di rumah!

Pemeriksaan suhu akan dijalankan di pintu masuk sekolah.
Pelajar atau guru yang bergejala ataupun mempunyai

suhu badan lebih daripada 37.5°C
 tidak dibenarkan masuk ke dalam kawasan sekolah

Oleh itu, ibu bapa haruslah memastikan anak-anak berada dalam keadaan sihat sebelum menghantar mereka ke sekolah. Ingatkan anak anda untuk sentiasa menjaga kebersihan diri dan
amalkan penjarakan sosial.

Artikel berkaitan:

2. Susunan meja berjarak 1 meter antara satu sama lain.

SOP sekolah telah menetapkan kapasiti maksimum mungkin bergantung kepada keluasan kawasan kelas. Namun, untuk kelas bersaiz biasa, hanya 20 orang murid sahaja yang dibenarkan pada satu-satu masa.

 3.
Bersihkan permukaan kerap disentuh 2 kali sehari.

Permukaan yang kerap disentuh seperti suis lampu dan kipas, tombol pintu, penutup tandas, pengepam tandas dan sebagainya akan dibersihkan dengan rapi sekurang-kurangnya 2 kali sehari.

4.
Penjarakan sosial di kantin sekolah.

Murid masih perlu mematuhi penjarakan sosial sejauh 1 meter dari satu sama lain ketika berada di kantin sekolah.

Murid juga tidak dibenarkan makan di kantin sekolah. Hanya makanan berbungkus sahaja yang akan dijual dan murid akan makan di bawah seliaan guru dalam kelas pada waktu rehat.

5. Pastikan ada bilik isolasi untuk murid bergejala.

Bilik ini perlu dilengkapkan dengan pelitup muka dan juga hand sanitiser.

6. Aktiviti sukan dan kokurikulum tidak dibenarkan
 sehingga tarikh yang akan diumumkan nanti.

7. Penggunaan pita pelekat sebagai tanda penjarakan sosial.

Penjarakan akan ditanda pada lokasi yang bersesuaian. Sebagai contoh, tanda penjarakan akan diletakkan di kantin untuk tujuan berbaris.

Tanda yang sama juga akan diletakkan pada kerusi, meja dan tempat mengimbas kehadiran untuk memastikan semua orang dapat mematuhi SOP di sekolah.

8. Katil asrama juga akan disusun pada jarak 1 meter.

Hanya pelajar yang berada dalam kelas peperiksaan sahaja dibenarkan untuk pulang ke asrama. Katil pelajar juga perlu dijarakkan sejauh 1 meter daripada satu sama lain.

9. Menyediakan laluan pergerakan sehala.

10. Menyediakan tong sampah berpenutup.

11. Menyediakan sabun dan hand sanitiser yang mencukupi
di lokasi yang bersesuaian seperti di surau, kantin, tandas dan bilik guru.

12.
 Meletakkan
 tanda peringatan COVID-19
 di pintu masuk dan juga sekitar sekolah.

Kesimpulan

Perlaksanaan SOP di sekolah ini adalah penting untuk memastikan keselamatan semua pihak. Oleh itu, para guru, pelajar dan juga ibu bapa haruslah memainkan peranan demi mematuhi peraturan yang telah ditetapkan.

Kita masih lagi belum menang dari melawan virus korona.
 Malah, jika kita tidak berjaga-jaga, ada kemungkinan untuk kita dilanda gelombang ke-3 COVID-19 pada masa akan datang.

Kepada ibu bapa yang mempunyai anak yang bukan daripada kelas peperiksaan awam, sekolah akan dibuka secara peringkat demi peringkat. KPM akan memaklumkan mengenai hal ini mengikut perkembangan semasa.

Pasti yang paling teruja untuk pulang ke sekolah ialah pelajar sendiri. Jangan lupa untuk jaga penjarakan sosial, amalkan tabiat membasuh tangan dan pakai pelitup muka ya!

[mc4wp_form id=’115319″]


Mengejutkan! Ini 10 Penyakit Dengan Bilangan Kematian TERTINGGI Di Dunia

Tahukah anda, pada 7 April ini kita akan menyambut Hari Kesihatan Sedunia? Kali ini, Hello Doktor ingin berkongsi 10 penyakit paling berbahaya dan telah meragut banyak nyawa di dunia.

Malaysia merupakan sebuah negara yang mempunyai penduduk yang berbilang agama, bangsa dan budaya. Oleh sebab itu, masalah kesihatan yang sering dialami oleh rakyat Malaysia selalunya berpunca daripada
pemakanan yang tidak sihat.

Selain itu, gaya hidup juga memainkan peranan yang besar. Sebagai contoh, kurangnya aktiviti fizikal dan bersenam juga merupakan penyebab ramai yang menghidap penyakit seperti strok dan tekanan darah tinggi.

Untuk mendapatkan lebih banyak info tentang Kesihatan, sila dapatkannya di sini.

10 penyakit paling berbahaya di dunia

Untuk pengetahuan anda, 7 daripada 10 penyakit yang mempunyai kadar kematian tertinggi tergolong dalam kumpulan penyakit tidak berjangkit (
noncommunicable diseases
 – NTD).

Malah, 7 penyakit ini merangkumi 44% daripada kesemua kematian atau 80% daripada penyakit yang berada di dalam kategori 10 teratas.

Mari baca dengan lebih lanjut mengenai 10 penyakit yang paling berbahaya di dunia:

1. Penyakit jantung

Di Amerika Syarikat, 83 orang meninggal dunia setiap jam
disebabkan penyakit jantung dan strok.

Manakala, di Malaysia pula, hampir 50 orang meninggal dunia setiap hari disebabkan penyakit yang sama.

Lebih daripada 1/4 daripada kematian ini boleh dielakkan jika lebih ramai menjaga pemakanan masing-masing, melakukan senaman dan
mengelakkan penggunaan produk tembakau.

2. Strok

Strok merupakan salah satu penyakit yang mempengaruhi arteri yang menuju dan keluar daripada otak.

Penyakit ini merupakan antara punca utama kematian dan kecacatan di Malaysia dan seluruh dunia.

Sama seperti sakit jantung, hampir
80% kes strok boleh dielakkan
 jika pesakit mengamalkan gaya hidup yang sihat.

Faktor risiko seperti obesiti, tidak aktif, minum arak dan penyalahgunaan dadah adalah antara punca strok yang boleh dielakkan.

3. Penyakit paru-paru obstruktif kronik

Penyakit paru-paru obstruktif kronik (
Chronic obstructive pulmonary disease
 atau COPD) merupakan sekumpulan penyakit yang menyebabkan masalah pernafasan.

Buat masa ini, COPD merupakan punca keempat kemasukan ke hospital. Namun, ia dijangkakan akan meningkat naik dan menjadi
penyebab kematian ketiga di negara kita secara keseluruhan.

Walau bagaimanapun, masih ramai penghidap COPD yang tidak didiagnosis dan tidak mendapatkan rawatan yang sepatutnya.

Walaupun tiada ubat untuk COPD, penyakit ini boleh dirawat untuk mengawal simptom yang mereka alami.

4. Jangkitan saluran pernafasan atas

Jangkitan saluran pernafasan atas selalunya mempengaruhi saluran tekak dan juga hidung.

Rawatan untuk penyakit ini tidak sukar, kecuali jika ia disebabkan oleh masalah pernafasan yang kronik seperti asma.

Selalunya, jangkitan ini berlaku selama 7-10 hari, dan kadangkala hingga 3 minggu.

Kadangkala, ia akan berkembang menjadi penyakit yang lebih serius dan boleh membawa maut seperti jangkitan sinus
atau pneumonia.

5. Keadaan neonatal (
neonatal condition
)

Hampir 40% kematian kanak-kanak di bawah 5 tahun berlaku di dalam tempoh neonatal atau dalam masa 28 hari pertama kelahiran.

Selalunya, kematian ini berpunca disebabkan
kelahiran pramatang
, jangkitan dan
asfiksia kelahiran.

6. Penyakit paling berbahaya – Kanser paru-paru

Kanser paru-paru ialah sejenis kanser yang bermula pada kawasan paru-paru. Untuk pengetahuan anda, kanser ini merupakan salah satu punca kematian yang tertinggi di dunia.

Mereka yang merokok mempunyai risiko
kanser paru-paru
 yang paling tinggi. Walau bagaimanapun, kanser ini boleh juga berlaku kepada mereka yang tidak pernah merokok.

7. Penyakit paling berbahaya – Penyakit Alzheimer

Alzheimer merupakan sejenis
penyakit yang mempengaruhi ingatan
, pemikiran serta tingkah laku seseorang. Penyakit ini boleh menjadi serius dan mengganggu kehidupan seharian penghidapnya.

Di Amerika Syarikat, hampir 5.8 juta orang menghidap Alzheimer. 75% daripadanya berumur 75 tahun ke atas.

Manakala, 50 juta orang di seluruh dunia menghidap demensia dan 60-70% daripadanya mempunyai penyakit Alzheimer.

8. Cirit-birit

Mengejutkan tetapi itulah kebenarannya.

Menurut WHO,
cirit-birit merupakan salah satu punca kematian kanak-kanak
 di bawah umur 5 tahun. Penyakit ini bukan sahaja boleh dielakkan, namun ia juga boleh dirawat.

Setiap tahun, cirit-birit membunuh sebanyak 525,000 kanak-kanak di seluruh dunia.

Mereka yang mempunyai HIV, masalah imuniti dan kekurangan nutrisi merupakan antara yang paling terkesan dengan penyakit ini.

9. Penyakit paling berbahaya – Kencing manis

Kencing manis bukanlah satu penyakit yang asing lagi bagi rakyat Malaysia.

Dengan penghidap yang hampir mencecah 3.6 juta orang, Malaysia merupakan antara negara yang mencatatkan
jumlah pesakit kencing manis tertinggi di Asia.

Malah, kebanyakan pesakit menghidap diabetes jenis 2 yang berlaku disebabkan obesiti dan juga kekurangan aktiviti fizikal.

10. Penyakit buah pinggang

Sama seperti kencing manis, penyakit buah pinggang juga amat sinonim dengan rakyat Malaysia.

Menurut Ketua Pengarah Kesihatan, Tan Sri Dr Noor Hisham Abdullah, hampir 15% rakyat Malaysia menghidap
penyakit buah pinggang
 pelbagai peringkat.

Malah, ramai yang tidak mendapatkan rawatan kerana tidak menyedari mempunyai penyakit tersebut.

Kesimpulan

10 penyakit di atas merupakan antara penyakit yang paling berbahaya dengan jumlah kematian yang tertinggi di dunia.

Kebanyakan penyakit di atas seperti kencing manis dan
penyakit buah pinggang
 amat sinonim dengan rakyat Malaysia.

Sempena Hari Kesihatan Sedunia, marilah kita berazam untuk mengelakkan penyakit ini pada masa hadapan.

Dengan mengamalkan diet yang sihat dan senaman yang mencukupi, tidak mustahil kita boleh hidup sihat hingga ke akhir hayat.

 Jangan lupa ya pada 7 April nanti, sama-samalah kita memeriahkan sambutan Hari Kesihatan Sedunia!


17 Cara Untuk Berhenti Merokok, Jangan Kata Susah Jika Tak Mahu Cuba Berhenti!

Sudah pelbagai cara berhenti merokok yang anda cuba, malahan efek berhenti merokok juga anda alami. Nanti dulu dan cuba buat 17 cara ini!

Untuk mendapatkan lebih banyak info tentang Berhenti Merokok, sila dapatkannya
di sini.

Takut dengan efek berhenti merokok?

Penggunaan tembakau adalah punca utama kematian yang boleh dicegah. Kira-kira separuh daripada
orang yang tidak berhenti merokok akan mati disebabkan masalah yang berkaitan dengan merokok.

Ingatlah, berhenti merokok adalah penting untuk kesihatan anda.

Jika anda takut akan efek berhenti merokok, ketahuilah sebenarnya sebaik sahaja anda berhenti, peredaran darah anda akan mula bertambah baik, dan tekanan darah akan mula kembali normal.

Deria bau dan rasa kembali, serta anda akan lebih mudah untuk bernafas.

Dalam jangka masa panjang, berhenti merokok boleh membantu anda hidup lebih lama.
Risiko anda mendapat kanser berkurangan
 dengan setiap tahun yang anda
bebas asap rokok.

17 cara berhenti merokok perlu dicuba!

Walau bagaimanapun, cara berhenti merokok sudah pasti bukan mudah.

Anda mungkin mengalami efek berhenti merokok jangka pendek seperti kenaikan berat badan, cepat marah, dan kebimbangan.

Malahan,
sesetengah orang mencuba beberapa kali sebelum mereka berjaya.

Terdapat banyak cara berhenti merokok. Bincang dengan doktor anda terlebih dahulu, dan reka bentuk satu ‘strategi’ untuk matlamat berhenti merokok anda. Berikut adalah beberapa tip:

Pilih hari untuk berhenti

Pilih hari tertentu untuk memulakan pelan anda s
ama ada satu hari bulan depan, atau dalam masa dua minggu depan.

Jangan menetapkan hari untuk berhenti terlalu jauh, kerana ini akan menyusahkan anda untuk ingat.

Tetapi jangan pula
 berhenti merokok sebelum anda mempunyai rancangan
.

Menetapkan hari boleh membantu anda membuat persediaan dan mendapatkan bantuan yang diperlukan.

Anda boleh memilih hari rawak sebagai hari berhenti, atau memilih hari yang istimewa seperti hari jadi atau ulang tahun, waktu percutian, atau hari dalam minggu yang kurang tekanan.

Cara berhenti merokok adalah bersedia untuk hari berhenti

Tiada cara mudah untuk berhenti merokok. Tetapi perancangan boleh membantu anda mengatasi halangan yang mungkin anda bakal hadapi.

Berikut adalah langkah yang boleh diambil sebagai persediaan untuk hari berhenti anda:

Tandakan kalendar anda: Ia merupakan satu hari yang penting dalam hidup anda!

Bincang dengan doktor anda: Lakukannya sekarang. Tanya tentang kaunseling berhenti merokok dan ubat-ubatan. Gunakan sama ada kaunseling atau ubat untuk meningkatkan kemungkinan anda untuk berjaya. Menggabungkannya juga lebih berkesan. Jika anda akan menggunakan ubat preskripsi bupropion (Zyban) atau varenicline (Chantix), anda perlu memulakan ubat sekurang-kurangnya satu atau dua minggu sebelum hari berhenti anda untuk memberikannya masa untuk berkesan. Doktor juga boleh merangka strategi bersama anda untuk meningkatkan kejayaan anda

Maklumkan orang lain: Pastikan keluarga, rakan-rakan dan rakan sekerja tahu tentang hari berhenti anda.
Mereka adalah sokongan moral anda

Buang bekalan: Buang segala bekalan rokok di rumah, kereta, pejabat dan tempat merokok yang lain. Jangan simpan sebarang rokok di tangan untuk menahan diri anda

Pengganti: Ambil barang lain yang boleh menggantikan rokok anda seperti gula-gula getah tanpa gula, kulit kayu manis dan sayur-sayuran segar

Sertai kumpulan sokongan: Cari kumpulan sokongan berhenti merokok tempatan. Banyak hospital dan klinik-klinik menawarkan kelas atau kumpulan. Anda boleh menyertai kumpulan atau program berhenti merokok dalam talian. Mereka boleh menyediakan sokongan profesional dan mental, dan bersama anda sepanjang perjalanan berhenti merokok

Muhasabah diri: Jika anda telah cuba untuk berhenti merokok sebelum ini, tetapi mengambilnya semula,
fikir tentang cabaran yang anda hadapi dan mengapa anda bermula semula.
 Menyimpan jurnal mengenai usaha berhenti merokok anda boleh membantu anda memantau perasaan dan situasi yang membuat anda teringin merokok

Mengendalikan hari berhenti

Melalui hari berhenti merokok anda mungkin akan
mencabar fizikal dan mental, t
erutamanya jika ketagihan menguji anda.

Cuba petua ini untuk membantu menguruskan hari berhenti anda:

Tahan daripada merokok,
walaupun hanya sebatang

Gunakan terapi nikotin jika anda telah memilih kaedah ini

Ingatkan diri anda sebab anda berhenti merokok

Cara berhenti merokok paling mudah, kerap minum banyak air atau jus

Kekal aktif secara fizikal. Anda boleh pergi menjalani aktiviti luar atau fizikal untuk alihkan perhatian anda

Elakkan situasi dan orang yang mencetuskan keinginan anda untuk merokok

Hadiri sesi kaunseling kumpulan sokongan atau kelas berhenti merokok

Amalkan pengurusan tekanan dan teknik relaksasi

Pastikan tangan anda sibuk dengan menaip, menulis, memicit bola atau mengait

Cuba bawa bertenang dan berdiam diri sahaja

Dengan rancangan yang telah tersusun, anda akan mempunyai sumber yang boleh anda harapkan.

Semakin banyak sumber yang anda ada- kumpulan sokongan, doktor anda, pengganti nikotin, ubat-ubatan, bimbingan – lebih besar
kemungkinan anda untuk berhenti dan kekal berhenti
.


Ekzema Dishidrotik

Definisi

Apa itu Ekzema Dishidrotik ?

Ekzema Dishidrotik, atau Dishidrotik, adalah keadaan kulit di mana berlakunya lepuh pada tapak kaki dan / atau tapak tangan anda. Lepuh tersebut biasanya gatal dan boleh berisi dengan cecair. Lepuh biasanya berlangsung selama dua hingga empat minggu dan mungkin berkaitan dengan tekanan atau alahan bermusim.

Apakah kebarangkalian Ekzema Dishidrotik ?

Ekzema Dishidrotik adalah perkara yang biasa berlaku. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Ekzema Dishidrotik ?

Lepuh yang berkaitan dengan Dishidrotik paling biasa berlaku  pada sisi-sisi jari dan telapak tangan. Kadang-kadang tapak kaki juga boleh terjejas. Lepuh biasanya bersaiz kecil – kira-kira selebar pensil grafit – dan berkumpul dalam kelompok, dengan penampilan yang serupa dengan ubi kayu.

Dalam kes-kes yang lebih teruk, lepuh-lepuh kecil mungkin bergabung untuk membentuk lepuh yang lebih besar. Kulit yang terjejas oleh Dishidrotik boleh menjadi sakit dan sangat gatal. Apabila lepuh menjadi kering dan mengelupas, iaitu dalam masa tiga minggu, kulit di dasarnya mungkin menjadi merah dan sakit.

Dishidrotik cenderung untuk berulang dengan agak kerap selama berbulan atau tahun.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas, atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Oleh itu, adalah yang lebih baik untuk berbincang dengan doktor anda apa yang terbaik untuk keadaan anda.

Punca

Apakah punca Ekzema Dishidrotik?

Penyebab sebenar ekzema
Dishidrotik
 tidak diketahui. Pakar percaya bahawa keadaan ini mungkin berkaitan dengan alahan bermusim, seperti demam hay, oleh itu lepuh mungkin meletus dengan lebih kerap semasa musim bunga.

Faktor-faktor Risiko

Apakah yang meningkatkan risiko saya kepada Ekzema Dishidrotik ?

Terdapat banyak faktor risiko untuk
Ekzema
Dishidrotik
, seperti:

Dishidrotik nampaknya lebih biasa berlaku pada masa-masa seseorang mengalami tekanan emosi atau fizikal.

Pendedahan kepada logam tertentu. Hal ini termasuk kobalt dan nikel – biasanya dalam bahagian perindustrian.

Kulit sensitif. Orang yang mengalami ruam selepas bersentuhan dengan rengsangan tertentu lebih cenderung mengalami
Dishidrotik
.

Ekzema atopik. Sesetengah orang dengan ekzema atopik boleh berkembang menjadi Ekzema
Dishidrotik
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ekzema Dishidrotik didiagnosis?

Dalam banyak kes, doktor anda akan dapat mendiagnosis Ekzema
Dishidrotik
 dengan memeriksa kulit anda dengan berhati-hati. Disebabkan gejala Ekzema
Dishidrotik
 boleh menyerupai keadaan kulit yang lain, doktor anda mungkin memilih untuk menjalankan ujian tertentu. Ujian tersebut mungkin termasuk biopsi kulit, yang melibatkan pengambilan sedikit sampel kulit untuk ujian makmal. Biopsi boleh menolak kemungkinan lain untuk penyebab lepuh anda, seperti jangkitan kulat.

Sekiranya doktor anda percaya bahawa jangkitan Ekzema
Dishidrotik
 anda s
ecara langsung berkaitan dengan alergi, mereka juga boleh melakukan ujian alahan kulit.

Bagaimana pesakit Ekzema Dishidrotik dirawat?

Terdapat beberapa cara untuk pakar dermatologi merawat Ekzema
Dishidrotik
. Keterukan gejala anda dan faktor-faktor lain menentukan rawatan mana yang akan mereka cadangkan. Anda mungkin perlu untuk mencuba lebih daripada satu rawatan sebelum menjumpai rawatan yang tepat untuk anda.

Ubat-ubatan atau rawatan perubatan

Krim korticosteroid atau ubat salap yang anda perlu sapu terus ke kulit anda untuk gejala yang ringan atau, untuk wabak yang lebih teruk, anda boleh diberi suntikan kortikosteroid atau pil.

Rawatan perubatan lain yang digunakan adalah:

Rawatan cahaya UV..

Mengeringkan lepuhan besar.

Antihistamin.

Pelbagai krim anti-gatal.

Salap pencegah imun, seperti Protopic dan Elidel (ini adalah pilihan rawatan yang jarang).

Jika kulit anda dijangkiti, maka anda juga akan diberi antibiotik atau ubat-ubatan lain untuk merawat jangkitan.

Ubatan farmasi

Jika anda mengalami wabak Ekzema
Dishidrotik
 yang ringan, doktor anda mungkin memberi antihistamin seperti Claritin atau Benadryl untuk membantu mengurangkan gejala anda.

Rawatan di rumah

Tuala kompres yang sejuk dan basah boleh membantu mengurangkan ketidakselesaan kulit gatal. Doktor anda mungkin mengesyorkan agar anda menggunakan salap selepas menggunakan kompres. Selain itu, pelembap juga boleh membantu mengelak kekeringan dan seterusnya mengurangkan kegatalan.

Antara pelembap ini mungkin termasuk:

Jeli petroleum, seperti Vaseline.

Krim, seperti Lubriderm atau Eucerin.

Minyak mineral.

Merendam dengan ‘witch hazel.

Diet

Mengubah diet anda boleh membantu jika ubat-ubatan tidak berkesan mengurangkan kegatalan. Disebabkan alergi nikel atau kobalt dipercayai boleh menyebabkan ekzema, elakkan daripada memakan makanan yang mengandunginya. Ada yang mengatakan bahawa menambah vitamin A dalam diet anda akan membantu, tetapi pastikan anda bertanya kepada doktor dahulu sebelum melakukannya.

Rawatan untuk kaki

Dyshidrotic juga boleh berlaku di tapak kaki anda, walaupun tidak sekerap jari atau tapak tangan anda. Rawatan untuk kaki anda adalah sama dengan rawatan untuk kawasan lain.

Untuk mengelakkan rasa sakit dan gatal-gatal menjadi lebih teruk, cuba jangan menggaru atau memecahkan lepuh anda. Walaupun adalah penting untuk mencuci tangan anda secara teratur, anda mungkin mahu mengelakkan pendedahan yang banyak kepada air, seperti mencuci tangan dengan kerap. Anda juga harus mengelak daripada menggunakan produk yang boleh merengsakan kulit anda, seperti pelembap wangi dan sabun pencuci pinggan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ekzema Dishidrotik ?

Disebabkan punca
Dishidrotik
 biasanya tidak diketahui, tidak ada cara yang terbukti untuk mencegah keadaan ini. Anda boleh membantu mencegah keadaan ini dengan menguruskan tekanan dan mengelakkan pendedahan kepada garam berlogam, seperti kobalt dan nikel.

Amalan penjagaan kulit yang baik juga boleh membantu melindungi kulit . Ini termasuk:

Menggunakan pembersih ringan dan air suam untuk mencuci tangan dan mengeringkan tangan anda dengan baik.

Menggunakan pelembap secara berkala.

Memakai sarung tangan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Apabila Bayi Anda Sudah Mula Senyum

Segala tekanan atau masalah kewangan, tidak cukup tidur – semua ini akan hilang apabila ibu bapa melihat senyuman pertama bayi. Apa lagi yang boleh melawan kepenatan anda berbanding senyuman istimewa daripada bayi anda? Senyum pertama bayi juga mencatatkan pencapaian bayi anda kini mempunyai personaliti dengan kemahiran sosial.

Apa pentingnya senyum pertama bayi?

Senyuman pertama bayi memberikan makna yang banyak mengenai perkembangan bayi. Ia menunjukkan bahawa penglihatan bayi adalah berada pada landasan yang betul. Juga, bayi mendapat keupayaan pengenalannya. Sistem saraf dan otak bayi juga kini telah matang. Bayi anda tidak lagi menghasilkan senyuman refleks, tetapi dia tersenyum untuk menyatakan perasaannya dan berkomunikasi dengan orang lain.

Bila bayi mula menunjukkan senyum pertama?

Sebelum usia dua bulan, bayi anda akan berhenti memberikan semyuman refleks. Si manja akan menunjukkan senyuman sebenar sebelum usianya 3 bulan. Bagaimana untuk membezakan antara senyuman refleks dan senyuman sebenar? Masa dan durasi akan membantu anda membezakannya. Biasanya, senyum refleks adalah lebih sekejap dan berlaku tiba-tiba, contohnya, apabila bayi sedang tidur atau letih. Sementara itu, senyuman sebenar berlaku mengikut keadaan. Ia bertindak balas kepada perkara atau peristiwa tertentu dan berlaku secara konsisten. Senyuman sebenar akan datang bersama dengan emosi yang diluahkan pada mata bayi.

Anda juga boleh menggalakkan bayi tersenyum melalui pelbagai cara. Cara paling mudah adalah bercakap dengan bayi. Selain itu, anda boleh lakukan komunikasi mata atau selalu tersenyum dengan bayi anda. Bagi sesetengah ibu bapa, mereka akan memilih untuk membuat bunyi bising, seperti meniru bunyi haiwan. Ekspresi wajah yang menggembirakan juga boleh membantu. Anda boleh meniru gaya haiwan ataupun bermain agah-agah dengan bayi anda. Semasa ingin merangsang bayi tersenyum, berikan masa kepada bayi anda untuk bertindak balas. Satu perkara yang perlu anda ingat adalah: Jangan berlebihan melakukannya. Rangsangan yang berlebihan boleh membuatkan bayi anda hilang minat kerana dia tidak boleh memproses banyak emosi.

Apa yang perlu ibu bapa jangkakan?

Jika bayi anda sudah belajar untuk senyum, anda akan lihat dia akan terus tersenyum dari semasa ke semasa. Mengapa? Ini kerana setiap kali si manja senyum, ibu bapa akan bereaksi positif. Bayi anda akan sukakanya, jadi dia akan tersenyum lagi dan lagi. Pada mulanya, si manja hanya ingin menunjukkan wajah gembira untuk memberi tindak balas kepada pencetus dan rangsangan yang anda buat. Namun, kemudian, apabila penglihatannya semakin baik, dengan melihat perkara yang disukai akan terus membuatkannya tersenyum. Apabila bayi anda menguasai kemahiran tersengih ini, dia akan menambah sedikit bunyi pada senyumannya. Sebelum usia bayi mencecah 5 bulan, dia akan mengejutkan anda dengan gelak ketawanya.

Apa yang anda perlu perhatikan?

Setiap bayi mendapat senyum pertama pada masa yang berbeza. Ada bayi yang akan menunjukkan senyum pertama lebih awal, dan ada juga yang lebih lambat. Walau bagaimanapun, jika anda tidak melihat sebarang petanda anak anda akan senyum sehingga usianya 3 bulan, bawa si manja berjumpa dengan pakar pediatrik.


Jangan Biarkan Jika Alami Stres Pasca Trauma PTSD, Penghidap Berisiko Kena Penyakit Kronik!

Pernahkah anda mendengar tentang stres pasca trauma ataupun PTSD? PTSD merupakan sejenis gangguan emosi yang menyebabkan seseorang rasa amat tertekan selepas berlakunya kejadian yang traumatik.

Pesakit PTSD mempunyai risiko yang paling tinggi untuk menghidap penyakit kronik dan masalah kesihatan yang lain.

PTSD boleh berlaku kepada sesiapa sahaja. Untuk lebih memahami kondisi ini, ikuti kupasan yang kami sediakan di bawah.

Apa itu stres pasca trauma

Trauma merupakan reaksi seseorang dari segi emosi terhadap sesuatu tragedi seperti kemalangan, kematian, jenayah ataupun bencana alam.

Individu yang
baru sahaja mengalami trauma
 kadangkala akan berada dalam keadaan tidak percaya. Mereka mungkin mempunyai perasaan yang bercampur-baur antara sedih, marah, keliru dan juga buntu.

Mereka yang menghidap trauma boleh memakan masa berbulan-bulan untuk sembuh.

Selalunya, seiring dengan masa, individu yang trauma akan menjadi lebih tenang apabila mereka belajar untuk melupakan.

Namun, bukan semua orang boleh lakukan perkara yang sama.

Walaupun kejadian pahit yang terbuku di dalam ingatan telah bertahun-tahun berlalu, tapi ada yang masih lagi teringat-ingat ataupun mendapat
flashback
 yang membuatkan mereka rasa tidak tenang.

Apabila seseorang itu mengalami
trauma dalam satu jangka masa yang panjang,
 individu tersebut mungkin mempunyai PTSD iaitu penyakit stres pasca trauma ataupun
post-traumatic stress disorder
.

Individu yang mempunyai PTSD akan rasa amat terganggu dengan memori pahit yang mereka ingin lupakan. Mereka juga kerap berfikir dan mengalami
flashback
 yang sering mengingatkan mereka tentang trauma yang dialami.

Selain itu, mereka juga merasai
tekanan emosi
 yang menyebabkan mereka rasa malu, menyesal ataupun sedih yang teramat sangat.

Individu ini sukar untuk
move-on
sehinggakan gangguan emosi yang pesakit alami menyebabkannya bagaikan ‘tersangkut’ dalam kejadian tersebut dan tidak dapat memproses emosi dengan baik.

Akibatnya, pesakit kerap teringat akan kejadian yang menyebabkan mereka diserang trauma. Selain itu, mereka juga alami mimpi ngeri dan kegelisahan yang melampau.

Ramai yang anggap pesakit yang menderita dengan PTSD pernah melalui episod pahit seperti kematian orang yang tersayang ataupun pernah berada dalam situasi yang mengancam nyawa.

Walau bagaimanapun, sebab seseorang itu menghidap PTSD boleh jadi berbeza-beza. Ada yang disebabkan oleh peperangan, gangguan seksual ataupun ditinggal kekasih.

PTSD boleh berlaku kepada 1 daripada 3 orang yang mengalami trauma. Hingga hari ini, punca kondisi ini masih lagi tidak dapat dikenal pasti oleh pakar.

Pesakit mungkin mengalami PTSD jika simptom yang mereka alami jadi semakin teruk dan berlarutan hingga bertahun-tahun lamanya.

Trigger
 atau pemicu yang menyebabkan PTSD

Individu yang menghidap PTSD selalunya mempunyai
trigger
 ataupun pemicu yang menyebabkan mereka diserang PTSD.

Pemicu PTSD boleh dikategorikan kepada dua jenis iaitu pemicu dalaman dan pemicu luaran.

Pemicu dalaman bermaksud apa yang anda rasa dari segi emosi. Sebagai contoh, pemicu dalaman terdiri daripada memori, emosi ataupun sensasi yang anda rasa pada badan seperti degupan jantung yang semakin pantas.

Pemicu luaran pula terdiri daripada situasi, orang ataupun tempat yang boleh membuatkan anda teringat kepada kejadian yang pernah berlaku.

Penting untuk individu yang mempunyai PTSD untuk mengawal
trigger
yang mereka alami.

Salah satu cara yang terbaik untuk mengenal pasti
trigger
 yang mungkin dialami adalah dengan mencatat setiap pemicu yang boleh sebabkan serangan PTSD.

Selain itu, pesakit juga boleh elakkan
trigger
 tersebut. Walau bagaimanapun, mustahil untuk seseorang itu lari daripada pemicu yang berbentuk dalaman. Namun, pemicu yang berbentuk luaran masih boleh dielakkan oleh pesakit.

Selain mengelak daripada
trigger
, pesakit juga perlu belajar mengawal
trigger
 mereka. Mereka boleh lakukan
latihan pernafasan
, amalkan kaedah
mindfulness
, dan cuba menyertai kumpulan sokongan yang boleh membantu untuk mengawal pemicu.

Dengar rintihan hati individu yang mempunyai PTSD

Individu yang mempunyai PTSD mungkin sukar untuk meluahkan perasaan mereka kepada sesiapapun. Namun, jika mereka sudi untuk berkongsi cerita dan inginkan sokongan,
cuba dengar luahan hati mereka
 tanpa sebarang prejudis.

Bersabar dan cuba fahami mereka. Individu yang baru sahaja mengalami tragedi bukan sahaja dapat gangguan emosi, mereka juga mungkin dibelenggu rasa bersalah dan kesedihan yang amat sangat.

Mungkin mereka sudahpun cuba yang terbaik dan cuma perlukan sokongan daripada insan yang mereka sayang.

Sebagai orang yang penting dalam hidup mereka, cuba untuk bantu mereka sama ada dari segi fizikal seperti melakukan kerja rumah, ataupun mental seperti bersosial bersama mereka.

Jika mereka jadi marah dan makan hati tanpa sebab terhadap anda, jangan terasa hati dengan tindakan mereka dan beri masa keepada individu ini untuk bersendirian.

Kadangkala, semua ledakan emosi ini berpunca daripada stres dan
trauma yang mereka alami
 dan bukannya disebabkan anda.

Jika kesihatan mereka semakin merosot disebabkan gangguan emosi akibat PTSD, pastikan anda hubungi pihak hospital secepat mungkin.

Kadangkala, golongan ini perlukan bantuan daripada pakar untuk selesaikan masalah gangguan PTSD yang dialami.